text:
mar.
16
août
2011
IBANGA RYA 75
Nta mpinduramitegekere (Révolution) ikomeye ishobora kuba mu gihugu idatangijwe n'urubyiruko rw'abanyabwenge biga muri Kaminuza. Impamvu ibitera ni uko urwo rubyiruko ruba ruzi indimi nyinshi bityo rugashishikazwa no gukurikira amakuru yo mu gihugu ndetse n'ayo hirya no hino ku isi. Urwo rubyiruko ni rwo rusoma ibitabo binyuranye ,rukamenya ibitekerezo by'abahanga bamurikiye isi. Urugero : Ntawe urangiza Kaminuza adasomye ibitabo bya ba Bafilozofe b'Urumuri (Philosophes des lumières) batanze ibitekerezo byerekana ukuntu ishingiro ry'imibereho y'ibihugu ari ukwishyira ukizana kwa buri munyagihugu (liberté) gushingirwaho iyubahirizwa ry' uburenganzira bw'ikiremwamuntu. Abo Bafilozofe berekana ukuntu umutegetsi w'igihugu adafite ububasha bwo gufata abenegihugu nk'amatungo ngo yikorere ibyo ashatse byose ntawe umuvuguruza. Abo Bafilozofe basobanura kandi ukuntu burya no mu bihugu biyoborwa n'abanyagitugu abaturage bahinduka nk' abacakara mu gihugu cyabo ari uko babyemeye gusa kuko baramutse banze gutiza umurindi umunyagitugu ubategekesha agahato, bahaguruka bakamusezerera banyuze mu nzira zose bashoboye ! Ubwo bushobozi abaturage babwifitemo ku buryo budasubirwaho. Bashobora gutinda kubukoresha ariko barabuhorana , iyo akarengane kamaze kurenga urugero nk'uko bimeze mu Rwanda muri iki gihe, nta we umenya umunsi n'isaha, umunyagitugu ajya gushiguka abaturage barangije kumuviraho inda imwe, ubundi imbwa zikaba ziramuriye!
Ibitekezo by'abo Bafilozofe nibyo byatumye habaho impinduramitegekere ya rurangiza yabaye mu gihugu cy'Ubufaransa mu mwaka w'1789 ariyo yiswe La Révolution française, igatera impinduka zikomeye mu myumvire ya politiki no mu miyoborere y'ibihugu byinshi byagenderaga ku ngoma ya cyami na gihake.
Muri Kaminuza y'Urwanda barahumeka mwuka ki ?
Kuva yashingwa,Kaminuza y'Urwanda yafashe intego yo kuba "Illuminatio et Salus Populi", bisobanura "Urumuri n'Umukiro wa Rubanda"! Abaharerewe bose barangwaga n'ishema ryo kuba abanyabwenge bafitiye rubanda akamaro. Kandi koko rero muri Kaminuza ya Butare, hasohotse intiti nyinshi zagiriye igihugu akamaro mu buryo bwinshi, ariko cyane cyane ni bo batozaga Abanyarwanda kudatinya ubutegetsi bityo bagashobora guhaguruka bakavugira ku mugaragaro ibyo batishimiye , bifuza ko byahinduka mu miyoborere y'igihugu. Ndibuka ukuntu abanyeshuri ba Kaminuza bigeze gukora imyigaragambyo bagaragaza ibyo batishimiye, noneho baza gucyocyorana n'abasilikari bari batumwe kurinda umutekano ndetse umwe mu basilikari ararakara, akora ku mbunda ye arasa abanyeshuri! Kuva uwo munsi abari INZIRABWOBA bahabwa akazina k'INZIRABWENGE kubera amakosa y'uwo musilikari utarashoboye gushyira mu gaciro ngo yubahe uburenganzira bw'abo banyabwenge igihugu cyari gitezeho byinshi !
Aho Agatsiko gafatiye ubutegetsi muri 1994 kaje kambariye gusenya Kaminuza ya Butare kugira ngo itazongera gutanga Abanyabwenge bashoboye kumurikira rubanda yagombaga gucishwa bugufi ikemera politiki ya Humirizankuyobore yazanywe na FPR! Kuko batashoboye gusenya amazu ya Kaminuza nk'uko byari biteganijwe, abagize Agatsiko bahisemo gusenya abana bacu mu mitwe no mu mutima, buhoro buhoro: barabasuzugura mu buryo bunyuranye; buri munsi babumvisha ko kwiga ntacyo bimaze ko ahubwo kumenya kurasa aribyo buhanga bukenewe; babima abarimu bakwiye, babima ibikoresho bya ngombwa, babakuriyeho amafaranga ya buruse igihugu cyabageneraga kuva Kaminuza yashingwa, babicisha inzara mu buryo buteye agahinda,....Ubu abasore n'inkumi biga i Butare basigaye biberaho nk'amatungo, birirwa biruka inyuma y'icyo kurya gusa, bagwa agacuho bakiryamira nako bagahirima aho babonye, bakabura umwanya wo gusoma bya bitabo twavuze haruguru n'uwo gutekereza ibyafasha rubanda guca ingoyi bashyizweho n'Agatsiko k'Indobanure! Ibyo kandi ni umupango wizwe neza n'Agatsiko.
Banyeshuri ba Kaminuza, muhora mwibonera ukuntu benshi muri mwe bananijwe cyane bikaba ngombwa ko bafata icyemezo cyo kureka ishuri bakundaga, bakicara mu rugo. Abashoboye guhanyanyaza bakarangiza kwiga ababyeyi babo baragurishije twose, bararindagizwa ntibahabwe impampuro zerekana amashuri bize ngo babone uko bashaka akazi, bagahora biruka inyuma y'izo mpapuro, imyaka igashira indi igataha, ari nako batanga amafaranga y'ingendo, bikaba iby'ubusa ntibahabwe izo mpapuro bafitiye uburengazira! Iyo abanyamahirwe bazibonye bamaze kwiyuha akuya, ntibahabwa akazi, ahubwo bagahora bahamagarwa muri "Test" za baringa, batsinda "écrit" , bagatindwa "oral", kuko mu by'ukuri akazi gahabwa abana bavukanye imbuto bonyine , naho abana ba rubanda rugufi bagasa n'abaciriwe urubanza rwo gukeneshwa no gutindahazwa gusa, gusa....Ibyo byose murabibona , buri wese akigungira mu nguni ye, akarira akihanagura, akagira ngo niko Imana yagennye ibintu ! Oya rwose n'Imana ubwayo ibabazwa n'amaganya y'Abanyarwanda bari ku ngoyi y'aka Gatsiko kirimbuzi.
Aka gasuzuguro kagirirwa rubanda rugufi n'akarengane kose mubona muri iki gihugu ntabwo ari "fatalité", si ibitugwirira ahubwo ni gahunda yashyizweho n'Agatsiko yo KWIKUBIRA byose, Kagame we yajya kurindagiza Abanyarwanda akabyita Politiki y'IMIYOBORERE MYIZA no "KWIHESHA AGACIRO" ! Aya magambo mukwiye kuyasiba mu nyunguramagambo yanyu mukarinda ururimi rwanyu kuyasubiramo kuko ari amagambo akoreshwa n'abo banyamurengwe bamara guhaga ibivuye mu mitsi ya rubanda bakiha kuvuga ayo magambo yo gushinyagura no gukina rubanda ku mubyimba!
Ndagira ngo mumenye kandi mwemere ko uru Rwanda rushobora kuyoborwa neza , rukayoborwa n'abategetsi batari abajura n'abicanyi, rukayoborwa n'abenegihugu bakunda abaturage , bagaharanira icyabaha amahoro kigateza benshi imbere . Iterambere ryikubiwe n'Agatsiko konyine riragahomboka. Urwanda si urw'abavantara n'abacancuro bakora nka ba Colonisateurs birebera inyungu zabo gusa, Urwanda ni urwa twese, rukwiye kuyoborwa ku neza ya twese. Umwirato uranga Agatsiko wo kumva ko hari abarusha abandi kuba Abanyarwanda ugomba kurangira , ku nabi cyangwa ku neza. Muri make HARI UKUNDI BYAGENDA.
None rero rubyiruko rwa Kaminuza ya Butare , kubera ko zitukwamo inkuru, dore ibibazo Abanyarwanda twese tubibazaho :
(1) Muzakomeza kwemera kubaho nk'AMATUNGO kugera ryari ? Ese ubwo muzi ko n'inka za kijyambere za Paul kagame n'Agatsiko ke zifashwe neza kubarusha bikaba bivuze ko, mu maso y'Agatsiko, izo nka zibarusha agaciro ? Namwe se niko mubibona ?
(2) Bamwe muri mwe birirwa bitura hasi mu ishuri kubera inzara : Ese ubwo muzi ko mufashwe nabi bigeze aho kubera gusa ko mubyemera ntimugire icyo mukora ngo Kagame n'Agatsiko ke bubahe uburenganzira bwanyu nk'abana igihugu kigomba gufasha no kwitaho bihagije ( Soma igitabo cyitwa Discours de la servitude volontaire cya Etienne De la Boetie) ?
(3)Kagame n'Agatsiko ke k'Amabandi baririrwa bambura ababyeyi banyu udusambu twari tubatunze mwebweho mukituramira : nimwibuke abambuwe imirima yabo y'umuceri i Butare na za Bugarama;nimurebe abambuwe udusambu twabo mu nkengero z'Ikiyaga cya Kivu; mwitegereze abirukanywe mu dusambu twabo za Byumba, Kibungo n'Umutara maze imirima yabo igahindurwa ibikingi n'inzuri z'abo bavantara bari ku ngoma.
(4)Mujya mubona uko bashiki bacu, bakuru bacu, ba mama na ba nyogokuru
bakubitwa nk'ibisimba ndetse rimwe na rimwe bakarasirwa hariya hitwa Maraton, (Nyabugogo), none ubu ingabo z'Agatsiko zikaba zirirwa zibirukaho mu mihanda ya Nyabugogo, bitura hasi, bakomereka.... bazizwa gusa icyaha cyo gucuruza udutoryi, utunyanya, utubuto, ngo barebe ko abana babona icyo barya bakaramuka : nako ngo barazira ko banduza Umujyi w'Abaherwe ! Uwo mujyi wa Kigali wirukanwamo abenegihugu ngo ukunde uharirwe abavantara uragashya ukongoke ku manywa y'ihangu ! Ubwose hari uko Agatsiko katagira ngo katwereke ko umukene atari umwenegihugu ? N'iyo umubyeyi yaba atwite inda igera mu menyo cyangwa ahetse abana babiri arakubitwa ukagira ngo si umuntu ! Nyamara wakwibuka ko ubwo bukungu biratana ari ubwo basahura mu isanduku y'igihugu, umujinya wabura kugufata ute ? Abo ba Kagame ko baje bava mu ishyamba baje bazanye amashyo y'inka angana iki ? Baje bitwaje amasanduku angahe y'amadolari ? None bamaze kurengwa, icyo batugororeye ni ukutwicisha inzara, barangiza bakadukubita ngo turi abakene, ngo turabanukira, tukanduza umugi wabo !
Ko abakuru batubwira ko na LUNARI ko itigeze ikorera abuturage mahano nk'aya, uku kwishongora kw'aka Gatsiko muzakomeza kubyihanganira kugeza ryari Rubyiruko ?
Ese ubwo muzi ko abaturage ari mwe gakiza bahanze amaso, ko nimutinyagambura ngo mwirenganure nabo batazamenya inzira banyuramo ngo basezerere aka Gatsiko kabahinduye abacakara mu gihugu cyabo?
(5) Aho muzi ko muhagurutse gato, mukanga ubuhake n'iri vangura riteye isesemi Agatsiko gakomeje kubabibamo , abaturage nabo bahaguruka bakabashyigikira bityo iyi ngoma ngome ikaba itamara amezi 2 itarahirima ?
(6) None se mutegereje iki ?
Inama ngira abasore n'inkumi biga Kaminuza y'i Butare n'andi mashuri makuru yo mu Rwanda :
(1) Mwifatira urugero ku basaza n'abakecuru bamenyereye ikiboko no kurya ibyo batamo amarira kubera gucunaguzwa n'Agatsiko kasahuye umutungo wose w'igihugu ugahinduka nk'uwako bwite karazwe na ba se na ba sekuru! Igitera abasaza kwituramira ni uko ubuzima bwabo buri inyuma ariko ubwanyu, mwebwe rubyiruko, buri imbere. Biragaragara rwose ko aho mugana ari habi cyane niba ntacyo mukoze ngo akarengane gacike bwangu muri iki gihugu .
(2) Mwiha agaciro iterabwoba Agatsiko kabahoza hejuru ngo nimwinyagambura muraraswa n'izo NZIRABWENGE za Fred IBINGIRA ! Iterabwoba ribagiraho ingufu(effets) iyo muryemeye, naho muramutse muhagurukanye abo ba terroristes mukabereka ko mwiteguye guhangana, abo bategetsi b'abicanyi bari barigize ibitangaza n'indahangarwa na bo batangira guhinda imishyitsi!
(3) Ni byo koko Agatsiko karashe Abanyarwanda benshi kera, kuko kari kagizwe n' inyeshyamba zitagira amategeko azigenga : ubu byarahindutse cyane kuko bafite igihugu bakaba noneho bafatwa nk'abategetsi b'igihugu (n'ubwo ari ba Bangamwabo ! ) bashobora gusabwa gusobanura ibikorwa byabo bibi . Ubwo rero baramutse bihaye kurasa Abanyeshuri bigaragambya ibyabo byaba birangiriye aho, amahanga yadufasha kubirukaho,tukabacakira batararenga umutaru.
(4)Nimwishakemo ka Equipe k'Aba Leaders kagizwe n'abantu nka 6 cyangwa 8, mutegure imyigaragambyo simusiga kandi ntimuzava mu muhanda ako Gatsiko katavuye ku butegetsi cyangwa se ngo kemere gutangiza vuba na bwangu gahunda y'Impinduramitegekere itavusha andi maraso (reba ibanga rya 56): Abanyarwanda turambiwe iyi politike y'Agatsiko yo KWIKUBIRA ibyiza byose by'igihugu, kurenganya rubanda rugufi, gutegekeshwa agahato, kwamburwa ibyacu, gufungirwa ubusa, kuvangurwa,...n'ibindi bidakwiye abantu bazima.
Banyeshuri, Rwanda rw'ejo, nimukomeza kurebera mu gihe Agatsiko gakomeje gahunda yo kubasenyeraho igihugu, kwiga byaba bimaze iki niba bitaduha kumenya inzira zo gukemura ikibazo cy'aba bicanyi badufasheho ingwate? Niba Abanyeshuri bo mu bihugu by'abarabu (Misiri, Tuniziya, Libiya, Siriya,...) bahaguruka, abategetsi babi bakavaho, mwe banyeshuri b'Abanyarwanda muri ibimuga cyangwa koko nta bwenge mugira, mugani wa rya jambo mwabwiwe ngo INJIJI ZIBA MU BIZE? Ijambo nk'iryo rijejeta agasuzuguro muraryumva mukarekera aho, imyaka igashira indi igataha ? Koko ? Nta soni ?
Uko njye mbinona :Igihe ni iki, ibintu bigomba guhinduka.
Wowe munyeshuri wa Kaminuza unyumva, tangira, wita igihe urebera ku bandi, nutera intambwe ya mbere hari abazaza bagukurikiye. N'ubundi ikigora ni ukubona bake batera intambwe ya mbere . Aho si wowe Mucunguzi rubanda ya Kanyarwanda yari itegereje ? Wivuga ngo sindakura, ngo ndacyari umwana, ngo hari abandi babishoboye kundusha...Oya , ni wowe, jya mbere .
Nkwifurije kwanga gukomeza KUBAHO nk'AMATUNGO MAGUFI ! Najye ubwanjye nanze kubaho ntariho . None se ko ngo ko wanga kwiruka n'ubundi ukagwira ubusa ?
Biracyaza...
Zelote Mahoro
http://www.coachoutletstoreinc.com/ Coach Outlet Store Online
http://www.michaelkorsoutletmkinc.com/ Michael Kors Outlet
http://www.coachfactoryoutletwebsite.com/ Coach Factory Outlet
http://www.tomsusashoes.com/ Toms Shoes
http://www.cheapjerseysinc.com/ Cheap Jerseys
http://www.michaelkors-bedford.com/ Michael Kors
http://www.coachoutlet-sale.com/ Coach Outlet
http://www.coachfactoryoutletorg.com/ Coach Factory Outlet
http://www.coachoutlet-buy.com/ Coach Outlet
http://www.coachhandbagsonlineoutlet.com/ Coach Handbags
http://www.giuseppezanottionline.com/ Giuseppe Zanotti
http://www.coachfactoryoutlet-handbags.com/
http://www.coach-factory-outlet-online.com/ Coach Factory Outlet Online
http://www.coachstoreonline.com/ Coach Outet Store Online
http://www.coachfactoryoutlets2014.com/ Coach Factory Outlet
http://www.michaelkorsoutletonlinemk.com/ Michael Kors Outlet Online
http://www.celineoutlet-online.com/ Celine Outlet
http://www.michaelkors.name/ Michael Kors
http://www.michael-kors-outlet-store.com/ Michael Kors Store
http://www.tomsshoescompany.com/ Tomss Hoes
http://www.pradaoutlet-store.com/ Prada Outlet
http://www.fitflopfootwear.com/ Fitflop Footwear
http://www.celinebags-outlet.com/ Celine Bags
http://www.fitflopsflipflops.com/ Fitflops Flipflops
http://www.fitflopusaonline.com/ Fitflops
http://www.giuseppezanottidesigner.com/ Giuseppe Zanotti Designer
http://www.fitflopflip-flop.com/ Fitflops
http://www.giuseppezanottisneakersmen.com/ Giuseppe Zanotti Sneakersmen
http://www.fitflopsandalssale.com/ Fitflops
Kera hari urwenya bajyaga batera, batubarira uwajyaga yifuza ubutegetsi nk'ubu bwacu umaze kuvuga. Dore uko batubwiraga:
Umunyarwanda ati :
" Uwangira burugumesitiri wa komini ya Ngoma , ni uguhitira mu isoko maze ngahera ku murongo : nsogongera buri kigage, nirira n'ibibenye, .... ukopfoye wese nkubita mfunga."
Ubu se nta sano urabona kugeza ubu ?
Maze iryo terashozi ry'iterambere rimaze kumva ku nzoka:
Na mwe nimunyumvire ibyiswe iterambere:
- Kwirirwa wambura abo utegeka ibyabo
- Gucecekesha abo uyobora ngo woye gukomeza kwumva ukuri
- Kwicara, gufunga, ufunga n'abatakwakuye
- Kwimika ibiryi nka we, kabone n'aho byaba bitazi gusoma,
- Kuba warazobereye muri ruswa
- Guhobera no kuguyaguya uwo uzi neza ko uzica ejo
- kworeka urubyiruko mu bujiji bwicanyi,
- Kwibagirwa uko ejo hashize wari umeze, ukamenesha abo wakagombye kurinda, kugaburira no kubungabungira umutekano
- Iterambere rigamije indanini, kwirundaho utw'abandi
- Iryo terambere aho rigira abarikuriye ?
- Iterambere risahura urwa Gihanga rirugabiza abanyamahanga
Harya ye, iryo terambere ni bwoko ki? Dore jye ndarembeera. Ubu se ko TIG yatumye twubakira n'abatadushima, dukora uburetwa, nkaba ngiye kuzapfa ntongeye no kugira icyo nimarira, abo nayisizemo na bo ko nzi ko kuzayivaruka ari aha Mana...
Nibarize perezida Kagame: utekereza ko wowe utari umugabo nka twe? Iryo terambere uririmbisha wazaje muri TIG nk'akumweru kamwe tukareba imbwa n'umugabo?
Utekereza ko twe tutabyaye n'ubwo badushizeho tureba?
Ubu se izi ngarisi z'ababyeyi b'abanyarwanda ni bwo bupfura watuzaniye? Ni ryo terambere rero? Apuuuuu, sinkuvumye, agakambye ugatega inzira, igendere uzabone. Umunsi wamaze iminsi 12775 mu mutamenwa wa 1930, nibwo uzumva iterambere icyo ari cyo. Aho nzaba ndi nzaba ndebera muri jimeli uko uzajya utera imbere buri munsi.
Iterambere rizira abenegihugu ? Nta teranyuma rirenze iryo. Ntimurimpeho aka wa mugabo.
Bwana Zelote Mahoro,
None ahari ibitekerezo byawe byaba bigiye kwibera utugambo gusa? Nk’umuntu wabaye muri UNR kuva muri 88 kugeza muri 94, ndifuza kukubwira ko bariya bana urimo ubasaba ibyananiye bakuru babo. "Urumuri n'umukiro wa Rubanda" ni akabyiniriro nk’utundi twinshi twaranze abakurambere bacu ariko tutagize ikindi tumariye abandi banyarwanda batagize amahirwe yo kujya muri Kaminuza. Muri icyo gihe twakoze imyigaragambyo kabiri ariko yose yarangiye murukozasoni kandi yari ifite ishyingiro. Sinsubiyemo impamvu yazo kuko bintera agahinda! Ntacyo twaricyo uretse gutera icyokere gusa! Ubu rero ho biri inyuma kure kubi. Reka ariko nguhe ingero mu babaye i Ruhande bazambaguje u Rwanda.
Mu ikubitiro Bizimungu Pasteur na Sendashyonga nabo barahize. Uko bakinagiye n’uko byabagendekeye twese byaratwumije. Sindikubwabo, Bizimungu Casimir, Nahimana Ferdinand, Nzirorera Yosefu nabo barahize. Ibyananiye aba se bizashyoborwa n’abariya bana? Ntibishoboka kuko barimo kurebera kuri ba Bazivamo Christophe, Habumuremyi Pierre Damien, Bayigamba Robert n’abandi ntarondora uko bari gufasha Kagame kurimbagura n’abavandimwe babo. Oya reka njye nkwerurire, nk’uko Kagame yabivuze Ruhande yaremye injiji gusa! Ibi nzareka kubyemeza banyeretse ikindi. None se mbivuge ngwiki? Kubona umuntu warangije Kaminuza ahakirizwa kuri Mayibobo, wowe wabyumva ute? Twize ubuhanga bwo mubitabo ariko kureba kure, kumenya kufasha rubanda kubona ikibafitiye akamaro ntukabibaze abenshi bize i Ruhande. Dukwiye rero gushakira ahandi nko mu Nyakibanda, cyangwa abize hanze nka kuriya kwa Ingabire Victoire Umuhoza. Wagiye kureba intare mu maso abagabo turi kibuno mpa amaguru.
Dore amagambo ari mu nyandiko y'Uwayo! Nyuma yo kuvuga ibyo yita ibyiza yabonye i Burayi yemeza ko muri afrika nta kiza yahabonye! impamvu zaba ari ebyiri! Ashobora kuba avuga ukuri bityo ntihabe haba ikiza, cyangwa akaba atavuga ibiri ukuri bityo akaba yaba ari impumyi. Ndibwira ko ari impumyi kuko ibyiza biba muri Afrika bitabarwa dore ko haba n'ingagi mu birunga!
mbega ishari weeeeeeeeeeeeee
wowe wiyita umunyarwanda 21 uravugango dutunzwe na ka aide sociale k'i bulayi hari icyo nakgirango nkubaze:
- Hano ko hari abantu baturuka mu Rwanda buri munsi wavugako bazanwa n'iki?
- none se ko nabonye baba abatutsi baba abahutu twese hano twirirwa dukubitana iburayi kandi abari hano abenshi n'impunzi ntabwo bazanywe no kwiga cyangwa mision ibyo wabisobanura ute?
conclusion
muvandimwe nubwo ntakuzi ariko uburayi ni bwiza wabubayemo ntahndi waba
impamvu:
1amahoro asesuye
2 liberté d'expression
3respect de droit de l'homme
4sécurté sociale
5 ushobora kugera kucyo wifuza ushyizeho umwete. tureke rero kuko njyewe afrika nayibayemo imyaka 25 ariko ntacyo nayibonyemo kiza kandi ubu numva merewe neza kuruta uko narimeze ndi muri enfer d'afrique. ubwo rero ntacyo nabaciraho urubanza ariko igihugu kitagira opposition, kitagira critiques burya ujye ugitinya kiba gifite ibibazo ndizerako Egypte, Libye, Tunisie byari bikwiye kutubera isomo burya umuntu yagombye kureka abntu bakisanzura kuko "LA FORCE NE CREE PAS UN CHEF MAIS UN ADVERSAIRE A ABATTRE"
Melani we, komera mwa!
Interahamwe twazisanze no mu mashyamba nkaswe hano kuli Internet. Ntaho muzongera kuducikira, sha!
Kuli Padili zeloti,
Sir ,Nagirango nkubwire ko no kumenya kurasa ugashobora kubohora abantu bari baraboshywe,baranapyinagajwe kandi bakicwa urubuzo bagamijwe kurimburwa "n'abaziko bize" ari ubutwali bukomeye cyane bukwiye gushimirwa "RFD"n'abanyarwanda bose.
Turashimira ingabo z'igihugu zagize ubwo butwali bw'ikirenga none ubu tukaba duhumeka amahoro n'iterambere.
Ikindi umenyeko kuba "tireur d'élite "cyangwa kuba uri belong muri"unité spéciale" atari ibya buri wese.Ntukavuge ibyo ubona bitagenda mu Rwanda kurino "site yawe" ahubwo uge ufungura amaso urebe ibyinshi uRwanda rumaze kugeraho kuva rwava mw'icuraburindi rya Génocide.Nawe wihaye Imana uwagushungura ntiyakuburamo "urumamfu".Murakoze
Sayinzoga P.
Salim Salam... kandi buriya wasanga ariya mazina avuga Mahoro.
Zeloti Mahoro we.... KOMERA.
Urabavugisha nkagukunda. Ubatesha umutwe nkumva naguha inka ntakuzi. Reba nawe, barananirwa kwandikira muri biriya byontazi ngo ni ibinyamakuru bikorera mu kwaha kwa Kagozi Ntumwayurupfu, ahubwo bakaza kwanjwa hano kuko bazi neza ko urubuga uvugiraho ari rwo ruhuriweho na benshi.
Ko mbona Kagame atinda kuntumaho ngo kwitegura kuba senateur ra? nihashira 3 semaines atantumaho nzisubiraho mve mu ntore. Banyarubuga murabona najya kumwakira mu Bufaransa le 12/9 kugira ngo iyi
dossier yanjye izacemo?
Nimungire inama rwose.
Naba nawe "UKURI KUBISI #39" uremera ko mwatemye abantu. Abandi bo barabyiyerurutsa bagatsemba neza neza, ahubwo bakavuga ko bashobora kuzabikora.
Aliko rero hariya uvuga ko muzongera mugatema amazosi y'abantu, ndakeka wibeshya. Ubu uroge magazi amazi si yayandi! Ntawe uzongera kwemera kugufasha, uretse ZELOTE. Hakaba hari impamvu nyinshi zizatuma mutongera gutema abantu. Izo mpamvu singombwa ko nzirondora hano, kubera ko igihe kimbanye gito, aliko ntihabura uza kundusha akanya maze aziguciremo muli make.
@Zozo !!!
Ngo inda z'abahutu zikeguka ???? URAKEGUZA IYO NTINDI YAWE IBINYITA BYA NYOKO CG SE IYO NJUMA YAWE INTINI YA SO !!!!!!
Nihahandi sha iyo mijosi yanyu nk'iy'imisambi muzongera muyatege tuyakate ndetse n' ubuzuru bwanyu nk'ubwa nyirahuku tuzabukubita nta mpongano tubupyinagaze !!!
Asyi gawe !!!!!
Wowe wiyita Kanyankana Salim #42, kimwe n'izindi ntore mwese, ni mureke gukomeza gutuka Padiri Thomas na Fortunatus. Ese kuki uza kwandika hano kuri uru rubuga? wari uziko n'ubwo watukana ute igihe cyose wanditse hano uba uduteye inkunga ndetse werekanye ko ushyigikiye urubuga rwacu? niko ugirango twe ntitwagukuka wo gatagangarira ubusa we? Ngo Zelote ni Twagiramungu? aramaze. Ese icyo yanditse kitari cyo ni ikihe wo kamesera ingobyi mu itongo kwa kagome kariya kahekuye u Rwanda. ngo witwa SAlim, none se ko mbona wiyita izina rya gislamu kandi bari mu gisibo uka utukana? Rwose ngewe ntabwo izi mbwa z'intore zizajya zidutuka ngo tuzireke. Sha wowe no 42 n'abandi mumutekereza kimwe, NI MUTUKANA BABATUKE NAMWE, NIMWICA NAMWE BABICE KUO NTA KINDI CYABASHORA MWO KICWA NAGAHINDA MWE.
Intorahamwe za Kagame zasaze noneho! Zakonje imbeho kuko zirimo kubona ko igihe urubyiruko ruzikubita agashyi rugakurikiza impanuro za Zelote amaguru azazibana make.
Tuzabafata mpiri sha, inkota y'ubutabera ibarye. Murirata ngo murakomeye ukagirango ingoma y'ubu irusha iy'umwami gukomera. Mumenye ko uko yahiritswe na rubanda rugufi n'iyi yanyu ariko izahirikwa. Amateka yisubiramo, nta kundi muzabigenza mushatse mwacisha make. Uwo mwijogonyoro ujejeta agasuzuguro n'ibwami niko wanganaga ariko umunsi umwe bakijijwe n'amaguru. Naba nabo ntibari barivangiye mu baturanyi, bapfa kubona aho bapfunda imitwe. Mwe se muzajya he ko amayira yose agana ibihugu bidukikije mwarangije kuyitumamo, mwa nkirabuheri mwe! Muarye muri menge kuko urwo rugomo, agasuzuguro, umurengwe, n'ivogonyo muzabiryozwa vuba aha cyane. Ngaya imbwa z'Intorahamwe zizatakamba zisaba imbabazi, zitana ba mwana!
Twagiramungu we, igihe wakoreye politique ubu nturananirwa koko? cyokora amagambo yo urayafite kabisa. komereza aho kugeza upfuye.
wowe wiyita zelote turakuzi, urabaza abanyeshuri icyo bize? Icyo bize barakizi, ntibize gutukana no kubiba amacakubiri nk'ayo wize. Ubona ibyo bigambo byawe bizakugeza kuki? Uzashake umuganga akuvure mu mutwe naho usigaje kwiruka.
Kweli ZOZO uri umuhutu utavangiye kweli!!!!!!!! wowe disi wifitiye ikibazo kibondo ryahombanye!!!!! ngwino tuguhe ibyo urundamo ariko utangije.
Ndabona hano hasigaye haza nabasenga nyabingyi!
#40.
Ubundi mu basenateri iyo akurikije rya tegeko ngo abanyarwanda bishyiriyeho-nk'uko bivugwa-rimwemerera kwikuri 8 mu rugo,4 bakoherezwa n'umurya akuriye mu ikoti rya forum. Ubwo 14 bonyine batoranywa mu ntore ngo ni ugutora mu izina-mu rwitiriro -rw'abanyarwanda batwaririki akayabo ngo turereka isura nziza abanyamahanga nk'aho kubeshya umunyarwanda kumugaragaro byo byemewe n'amategeko.
ABAKOBWA BACU BAGIRA UBUNTU.NTIBIKENEWE KUBAFATA AHUBWO UBAYE IKIGWALI BAKWIFATIRA.Insinzi oyeeeeeeeeeeeeeeeeeeeeeeeeee.Kandi sida ntibaho.
Ndasubiza Munyakana Salim:
wamutindi we, uretse ubujura bw,amabuye yagaciro musahura muri congo ikindi gishobora kubatunga murubwobuvumo bwa kigali nikihe! Mujinga we...
ariko abanyarwanda muransetsa, ese urinda ucyurira abantu ngo bafata social wowe uwayiguha wayanga, ese ubundi niba uri murwanda ninde wakubwiye ibyasocial, cyangwa nawe urajijisha urayifata, naho ubundi tugusobanurire, social i burayi ifatwa nabantu badakora,kandi umenye ko ibihugu biyitanga ari ibihugu byateye imbere, usanga umuntu udakora abona umushahara uruta uwa minster mu rwanda, ese urumva gufata social ari icyaha? ese wowe bayiguhaye wayanga, cyangwa nuko uziko mu rwanda bitashoboka, nubwo uri gupinga, hari abayifata ubundi karihirira ipfubyi zazize interahamwe ni nkotanyi, reka reka kubitindaho kuko ibihugu biyitanda si bicucu nuko bazi akamaro kayo, kandi abantu bose ntabwo bashobora gukora. ariko sha urazi kubona hafi mollion nigice ku kwezi utakoze, erega umenye ko no kugera muri bano bazungu ukabiyetegaramo bakayiguha,ntabwo bishoborwa nabenshi, kandi nzi neza ko nawe ubishoboye wahuruza bene wanyu bakaza hano iburayi. abazungu baratecyereza sha ntbwo ari nkamwe binjiji.
Mwa bigoryi mwe by'Ibipingaji twarinze dufata igihugu ubwenge mwakuye muri iriya kaminuza bwaragiye he?
Aho iBurayi babagaburira baca umugani uvuga ngo"c'est la fin qui justifie les moyens".None rero amaherezo yanyu namwe ngirango murayabona aho mugeze.Murabona ko mugeze ahaga?Ni mwirire "CPAS"na"RMI"Y'abo bagiraneza b'Abazungu ubundi mufunge ubwo burotsa bwanyu.
Zelote Mahoro we ntabaho ndabizi neza ko ari Bwana Twagiramungu na cya kigoryi cy'umupadiri Nahimana Thomas.
Yewe kuvuga ni ugutaruka n'Ah'Imana koko naho ubundi mugeze habi nanjye ntabifuriza...Niba muri abagabo nimuze doreko muri n'abatindi aho iBurayi I ticket y'indege na fares zindi turaziriha maze muze mutangize iyo myigaragambyo.Niba mutabishoboye mwe gukomeza gushuka Abana b'URwanda barimo gutera imbere bihesha n'agaciro mu maso y'amahanga.
Bwana Twagiramungu koko nawe umukwe wa Kayibanda ukikoza isoni wizera indagu za wa musazi Magayane?Watashye tukaguha akazi aho kwandavuriraho?wowe nta byaha uregwa wikwishinga iyo nterahamwe y'umupadiri yakoze Genocide ikanaviola abana.
Nziko wanga umugayo Bwana Twagiramungu ariko uko mbona, ubuzima Ubaho bugeze aho bukugeza aho ya fundi yo mu <<Bugarama<< yahinduye bya bivuzo.Numviseko usigaye utunzwe n'umugore wawe ngo akoropa muri métros zaho i Brussels ,ubundi akanoza abasaza b'abazungu baho?Ubwo koko nk'umuntu wabaye umuyobozi wa govement urumva nta soni biguteye?
Ngaho nizereko ugiye kwibaza ukaza hanyuma ukareka"zeloti Nahimana" we bazamutwoherereza nawe mu gihe kirimbere.
Kayinankura Salim,
VISITS : 50472
COMMENTS: 17
Ingabo z’Abafaransa zari mu Rwanda muri Jenoside ziravuga iki ku ruzinduko rwa Kagame iwabo ?
Yanditswe kuya 16-08-2011 - Saa 09:54' na Emmanuel N. Hitimana
Uruzinduko Perezida w’u Rwanda Paul Kagame ateganya kugirira mu gihugu cy’u Bufaransa ku itariki 12 z’ukwezi gutaha, ntirwashimishije bamwe mu basirikare bari mu Rwanda hagati y’umwaka w’i 1990 n’i 1994, bagize ishyirahamwe bise France-Turquoise.
Amakuru dukesha Rwanda News Agency avuga ko abo basirikare babona ikaze Perezida Nicolas Sarkozy azaha Kagame rizaba ari nko kubangamira icyubahiro cy’abasirikare be. Ibi byavuzwe nyuma y’aho leta y’u Rwanda yatanze ikirego mu bushinjacyaha bw’u Bufaransa, ishinja abasirikare b’iki gihugu kugira uruhare muri Jenoside yakorewe Abatutsi mu w’1994.
N’ubwo iri shyirahamwe rivuga ko rishyigikiye ukugarura umubano hagati y’ibihugu byombi, ryongeraho ko bidakwiye gukorwa uko abantu biboneye kose. Uru ruzinduko rwa Kagame mu Bufaransa kandi rwaremye amakimbirane muri guverinoma y’iki gihugu, aho Minisitiri w’ububanyi n’amahanga Alain Juppé ari mu bashyigikiye ibyo ishyirahamwe France-Turquoise rivuga, mu gihe abandi baminisitiri baryamaganye. Biteganyijwe ko Juppé azaba ari mu ruzinduko rw’akazi ku mugabane wa Aziya ubwo Perezida Kagame azaba ari mu ruzinduko mu Bufaransa.
Ishyirahamwe France-Turquoise riyobowe na Général Jean-Claude Lafourcade wayoboye Opération Turquoise, rivuga ko cyari igikorwa cya gisirikare cyatangijwe na ONU kigamije kurengera abasivile nyuma y’ukwezi kumwe Jenoside itangiye.
Nyamara ariko Leta y’u Rwanda ishinja Opération Turquoise kuba yararetse abajenosideri bagakomeza kwidegembya mu gice bari bayoboye, by’akarusho ngo bakafasha guhunga berekeza muri Repubulika Iharanira Demokarasi ya Congo.
Ikindi leta y’u Rwanda ishinja iki gikorwa cya gisirikare ni ukugira uruhare rutaziguye muri Jenoside, aho bivugwa hifsdhidhijwe ibimenyetso ndetse n’abatangabuhamya ko abasirikare b’Abafaransa bari mu Rwanda icyo gihe bishe Abatutsi, bagafata abagore n’abakobwa ku ngufu, ndetse bakanakora n’ibindi bikorwa bibisha.
Madamu Teddy Gacinya yagizwe Senateri ; Uyu Musenateri yasimbuye Inyumba Aloysia wagizwe Minisitiri w’Umuryango n’iterambere ku wa 20 Kamena uyu mwaka.
Biteganyijwe ko Teddy Gacinya arahirira iyi mirimo ye kuri uyu wa gatatu mu muhango uzabera mu Nteko Ishinga amategeko guhera i saa cyenda z’umugoroba nk’uko Radio Rwanda yabitangaje.
Teddy Gacinya abaye Senateri ushyizweho n’Umukuru w’Igihugu mu gihe habura umwaka umwe ngo bamwe mu basenateri bashyirwaho na Perezida wa Repubulika barangize manda yabo bagenerwa n’itegeko.
Uretse uyu wagizwe Senateri, Perezida Paul Kagame yanagize Alfred GASANA Umuyobozi Mukuru w’Ishami Rishinzwe Iperereza imbere mu Gihugu (National Intelligence and Security Service).
Ibi bibaye kandi mu gihe ku wa 13 Nyakanga uyu mwaka Perezida Kagame yari yashinze Colonel Dan Munyuza iperereza ryo hanze y’igihugu (Head of External Intelligence in NSS). Uyu yari akuriye Urwego rw’Iperereza rwa Gisirikare (DMI-Departement of Military Intelligence).
Byose bikozwe mu gihe bahwihwisaga ko Gacinya yendaga kwigendera ubwo ni ukugirango bamufatire atagira aho ajya n'umuryango we!
@Zozo !!!
Ngo inda z'abahutu zikeguka ???? URAKEGUZA IYO NTINDI YAWE IBINYITA BYA NYOKO CG SE IYO NJUMA YAWE INTINI YA SO !!!!!!
Nihahandi sha iyo mijosi yanyu nk'iy'imisambi muzongera muyatege tuyakate ndetse n' ubuzuru bwanyu nk'ubwa nyirahuku tuzabukubita nta mpongano tubupyinagaze !!!
Asyi gawe !!!!!
jye shyigikiye abashaka kujya gutera urwanda ,ariko nkabasaba kuzazana na babagabo babiri abita ngo ni Zerote ndetse na bafana babo bose ndetse nimiryango yabo ,ni tubabona mwese muje mu rwanda natwe nibwo tuzamenya ko ibyo mutubwira atari ukutubeshya maze muze tumare abatutsi bose ntihazagire nuwo kubara inkuru uzongera kubaho ndetse nabene wacu babahutu utazajya kuruhande rwacu nawe tuzamwica maze twibera murwanda rwacu na kivu cyacu,twongere turye na zanyama ubu noneho zabaye nyishi twongere twegure inda.
Wowe Zeloti cg Padiri Nahimana na Rudakemwa. Nagirango mumbwire impamvu mufata photo yanjye mukayikoresha kurubuga rwanyu tutabibahereye uruhusha. Twumvikane, munsobanulire mugihe kitarenze iminsi 7,
niba ataribyo turakiranurwa ninkiko zaho mu bufaransa cg Italie aho icyaha cyakorewe. Please nimumpe ibisobanuro
Jacob
heee yewe murasetsa cyane reka mbanze nsekeee ese izo mbabazi mumufiteye zivuye kuki? ngo muramugira inama yo kutajyayo ngo kuko bazamwica? nonese apfuye singirango nibyo mushaka? ariko mwaba ibicucu weeee.muteye agahinda ntiwamenya ko muri nabanyarwanda azabanzungereza sha ibivumvuri bizabavamo azaza yemye namwe mwasamura bya binwa byanyu nigoma nkizasatani ,uziko mwishimara kuba abasatani kugeza nubu 59 64 73 94 none muracyashinyika amenyo!!!!!!
Muri Spain
http://www.youtube.com/watch?v=TTN1IPCdubg
wenda ruriya rugendo wasanga arirwo rwa nyuma na mbere akoze. kuko isi yose iramuvuma. gusa njye mbona yarusubika kuko abazungu bamaze kumureba mu mutwe kandi baramushaka hasi kubura hejuru.bafite ama discour yose akunda gusoma abatuka. niba rero agiye. nagende ariko sinzi ko azagaruka.
abayuye Lyon mwatubwira gahunda yo kujya paris le 13 september?
Ba padiri Thomas NAHIMANA na Fortunatus RUDAKEMWA, muraho neza ni amahoro?
Niko ye, nasobanuzaga impamvu mwahisemo kwandika sous le pseudonyme de ZELOTE?
Nasomye histoire ya ba zélotes nsanga baba ari bo mwaba mwariyitiriye. Ese naba nibeshya?
Harya ngo "Uwo mujyi wa Kigali wirukanwamo abenegihugu ngo ukunde uharirwe abavantara uragashya ukongoke ku manywa y'ihangu !" ?
Eh, ko inyandiko zanyu zikarishye cyane?
Ni mugabanye ubukana muze dufatanye kubaka za Kigali nyinshi, aho kwifuza gutwika ibimaze kugerwaho!
Amakuru atugezeho aturutse mu rwanda ni uko ngo ubuyobozi bwaba buri gushidikanya ku rugendo rwa kagame mu nufaransa nyuma yo kubona ko abamurwanya bakomeje kugira ingufu ubu biravugwa ko alain juppee atazamubona kandi ko n abasirikre bakuru batabyishimiye .ubu ngo u rwanda rwaba rwiyambaje tony BLAIRE umujyanama ya kagame ngo abafashe kureba uko basaba salkozy gucecekesha no kuburizamo ibyo bikorwa kuko ngo nta kundi byagenda kuko aramutse arusubitse byagaragara nk insinzi y abamurwanya .
Abakomeje gusoma amakuru yo kurubuga le porfete.fr mwiriwe . Dore amakuru tugiye kubagezaho muri aka kanya muri kumwe na Amabirisi sibomana. Amakuru aturuka i PARIS MU BUFARANSA aratumenyesha ko Alain juppee ministre wububanyi n amahanga ngo atazabonana na KAGAME ubwo azaba ari muri icyo gihugu . Ibindi ni uko ngo bamwe mu nasirikare bakuru nabo bamaze gutangaza ko batabyishiye na gato . Ibi bije byiyongera ku myigaragambyo ikomeye abanyarwanda bitegura kuhakorera bamwamagana . Murakoze muramukane imana
@Rwatwitsimputu !
Rekeraho gutukana sha !!! Aho kugira ibihumbi n'ibihumbi barangiza University batazi kwandika izina ryabo nka za diplomes z'ibiwani zahabwaga abize muli ex-Zaire cg zagurwaga ku masoko yaho nkuko ubu bimeze mu Rwanda, nahitamo kwigisha ibihumbi 2.000 ariko bakarangiza ari intiti !!!!
Uzabaze sha !!!Abize ku bwa ba Nyakubahwa KAYIBANDA na HABYARIMANA ntaho bahuriye na gato n'abarangiza muli ibyo biyege (mushrooms) mwejeje mu Rwanda !!! Rahira ko iyo mutagira izo ntiti zabigishije akazi(administration) mwa bashumba b'inka mwe hari icyo muba mwimarira ????
Uzabaze mwa, iyo inkandagira KAGAME P. atabanza gufundishwa na BIZIMUNGU ubu aba yiyita "amaprezida" ????
Iyo izo ntiti ubu ziborera mu bihoma bamwe muli mwe ntimuba mwiyitirira ama diplomes mutakoreye, dore ko na nubu ari abo bagororwa mwaciriye mu bihome aribo mwitabaza bakabandikira za "memoires"(thesis) !!!
Abashumba gusa !!! Cyokora diplomes z'ubwicanyi, ubugome, ubusahiranda n'ubwirasi byo rwose mubifitemo za PHD !!!!!
Sha abashi ba Cyangugu bafite gahunda ndende ubu zirotte yibonamo kayibanda uza shinga parmehutu. Sha baragushuka.
Sha zilote urarota.  > ngaho se ngwino tukuge inyuma wange iterabwoba kumugaragaro bose babireba kuburyo  >. Na kambanda nikwo yikishije abacu abashuka ngo nawe imbunda arayifite yarangiza akayabangira ingata nubwo ntakwo abayeho ariko abaguye mu mashyamba ya Zaire ntabwo bahumeka nkawe mon ami.
Ariko (Interahamwe ntacyo) Zilote ayo mabanga utakoresheje ngo ufashe abanyarwanda kandi uyibitseho amaze iki? Ko uyazi kuki utayakoresha ikifatira ubutegetsi mu Rwanda? Sha mwarahungabanye imitwe isigaye ivanga amata ninzoga! Uti Imana iri kuruhande rwabavugisha ukuri; ukuri kuzababatura nyuma uti indagu za magayane. Umupadiri ukurikiza indagu zumuhutu utegeze aba mutagatifu bihuriye? Ikibazo cyabanyarwanda ko ari ubukene mukaba nta nama mubagira bse bazaba aba perezida dore ko nigihe cyose ikinani cyategetse cyasize abahutu muri nyakatsi. Ndibuka mudecengezamo disikuri ngo muradusengera kndi Imana irkumwe natwe Lac Vert mwarangiza mukigira iburayi. Nta Muhutu uzongera kubagwa inyuma ngo nibwo burwanashaka.
Burya imbwa yahaze nicyago. Mu myaka 1962-1994 UNR yigishize abantu batagera kuri 2,000 none imbwa ngo zari zifite agaciro. UNR yigishije inde utari umuhutu wa Ruhengeri na Gisenyi cyangwa parmehutu? Mwambwame mwari mufite agaciro kuko ntawari uzi ico muri co mwa none buri munyarwanda afite uberenganzira bwo kwiga ngo UNR yataye agaciro. Ayo mabondo yuziye ibiryo bya HCR muzayagumishe mu buhingiro abanyarwanda bazi ubwenge mwambwamwe. Gusa mubivugire aho mwihishe Urwanda murugume kure kuko ntamwanya mwabona wo gutanga ubwo burozi bwanyu mwasize mu Rwanda kuko uko mu byandika na CDR niko yabivugaga kuri RTLM kandi ababivuse bose bari Arusha. Gusa abanyarwanda barabazi kandi bazabatsinda. Mwarababeshye mubasing Mugunga na Tingi Tingi baramenye.
Zelote, ngirango ibibintu ntawe utabizi cg utabibona uretseko benshi imintima yamenetse, ngirango hariya abantu barakubititse wibagiwekuvugako bamwemuribob baba babonye bourse zo hanze ariko agatsiko
kakazibabuza kandi bafite ubwengebwao ngo bakomeze baborere hariya, nubonye akazi bakamuha kure ibuzinganjwiri ngo atazamenya what is going on!! umupira uri mukibuga cyabo reka turebe uko
bazabyitwaramo cg barindiriyeko ubwira na ulk nizindi universities.ese abarangiza high schools birirwa basaba ababyeyi bitaringombwa umuntu akamara more than 5 years aratabona akazi azira
gusa....habirwa benshi hakumva beneyo
Wowe ubivuga nturi mu burayi aho utegereje ko ukwezi gupfa ukajya gufata ariya ma euros y'ubuntu. Uwo ni umurengwe sha, kandi wica nk'inzara.
Ngwino ujye imbere y'abo woshya maze zikurye.
MANIFESTATION
SANS PRECEDANT !!
******
Paul KAGAME
A PARIS du 12 - 13/09/2011
JOUR J- 32
Manif:
Où: Siège social du MEDEF:
55, avenue Bosquet – 75007 Paris (métro Ecole militaire)
Quand: le 13 sept. 2011 de de 8 à 12 heures.
D'après les infos qui nous sont parvenues, des cars seront loués à cette occasion pour acheminer des manifestants, notamment de Bruxelles à Paris (info à suivre)
Qu'on se le dise !!
Ibigarasha,
Bareke ntakazi bagira beshi batunzwe no ka Aide sociale k'umuzungu, bababuze uwo babwira aho baba bari munzi doreko iyo iburayi iyo ntacyo ukora wicara mu nzu bikakuyobera.Bya bayobera bagahembere uburakari iyo bibutse ko ntacyo bungutse mu gukora genocide bukabaterura bagacira ubumara. Bameze nk'intare ishaje, icyibazo ni uko batemera ngo bicuze ibyaha byibuze bo kuzabura n'Ijuru.
Hari agatsiko k'inkorabusa zirirwa zicura ibigambo, ibigambo bisenya u Rwanda n'Abanyarwanda. Ako gatsiko kagizwe na ZELOTE n'abambali be tujya twumva ku maradiyo atandukanye, ako gatsiko muli make kagizwe N'IBIGARASHA. Agatsiko kaduhira gusaaaaaaa... Uzi ya sazi ikuduhiraho igenda igaruka kugeza aho igwiliye hasi, ngibyo iby'agatsiko k'IBIGARASHA.
Zelote Oyeeeeeeeeeeeeeeeeeeeeeeeeeeeee Igihe koko kirageze ngo abasomye berekane koko bize. Ibyo guceceka, na Ndiyo Bwana n'ababyeyi basigaye mucyaro wemwe na mayiyibobo barabishoboye ntabwo bibereye
umuntu ufite Degree Bwana!!! a person who went to univesity means a person who can reason and make a decision. He must a person see who those uneducated can see. it means a person who cam lead others
and liberate them when necessary. If to go to University means that you can led by and dictated by a blind person like Kagame and Ibingira then means that Kagome is right when he says that the stupid
or idiots are among educated ones. It is sad when your mother, father, sisters, brothers, uncles, and others friends and compatriots see you carrying a briefcase going to University and when your
finish your degree, Master. or even PHD, you can not be able to show where things are going wrong. Jesus talked about Salt and light. Educated people are supposed to be salt and light of the people.
One purpose of salt is to make food test good but most important use of salt from long time is to preserve. What are you who are educated (as the salt) are going to preserve if it is not freedom,
liberty,right etc. You are the light because you red those book, you are trained on how to make resolutions, how to lead, manage, etc but how will you shine if you put that light under the table
because you are afraid of being killed!? You will be killed too. Remember the Rwandan proverb which says that "Ntaw' uwongera Umwanzi" or "uwongra umwanzi Amara Inka". Murikigihe mwabonye ko ntamwana
warubanda rugufi ushobora kubona akazi kdi namwe muzi neza ko abakabona ari abana ba Ibingira na beenewabo kdi muzi neza ko batanabbarushaga mwarabetse bakopera n'amazina yanyu none ngo nimujye
kubagara ibijumba bitanahari kuko imirima nayo bayigabije. Rubyiriko rwa Univesity, tubatezeko kutwereka inzira. Uwababeshya nuwavuga ngo Kagome n'abingira ntabazuyaza kubacamo ibice, no kbazanaho
iterabwoba. Ashobora no kugerageza kubarasa. Mugomba kutitatanya mugashyira hamwe, niyica batanu murimwe azaba arimwe banyuma yishe( kdi ntano gupfa kwiza kurenze uku kuko amaraso yabo azibukwa
imyaka yose kubantu nk'abantu bitangiye abandi) murwanda kuko abaturage natwe tuzafata abazaba barashe. Nibitaba ibyo azakomeza atwice twese urucogocogo.
Otherwise education which does not mean to rise on occasion and lead others and respond to the call of your people is useless. Let us see if really we have educated people in our university or otherwise you will be in accord with Kagome in suppressing your rights.
Zelote sigaho, Zelote sigaho, Zelote sigaho, Zelote sigaho, Zelote sigaho , Zelote sigaho Zelote sigaho Zelote sigaho Zelote sigaho Zelote sigaho Zelote sigaho Zelote sigaho Zelote sigaho Zelote
sigaho Zelote sigaho Zelote sigaho Zelote sigaho Zelote sigaho Zelote sigaho Zelote sigaho Zelote sigaho. Twaragutegereje twaraguhebye, izo nama zawe zitagira ibikorwa ntacyo zimaze, uzihishure ari
wowe abantu bajya inyuma. Uko waba uri kose, waba uri mu Rda cg mu mahanga, waba ufite bene wanyu cg ari ntabo, ufite motivation tutazi ariko twagerageza kwibwira. Ibitekerezo byawe biraflowing
pe,ariko byuzuyemo gushukana. Ninde wakwemerera, abo banyeshuri se uvuga ni nde udashaka kubaho? Kagame nategeke, icyo nzi nuko igihe cye kizaza nawe agende nkuko nabandi bose bagenda, ariko uburyo
ubishakamo bwo kudutwara ubuzima...ahaaaa. Erega menya ko nubwo nahaguruka nkaraswa ndi uwa mbere,ntawe uzamenyera umuryango,kandi nubwo mwasigara munyibuka uwagiye aba yagiye!!
Komeza ugerageze, njye ntaho nzajya, nzategereza uwo amasomo yawe azafata,ubwo nibicamo nzabona izo mpinduka zibaye.
Ariko sha zelote ko ari igicucu yibwirako nur cyangwa ayandi tutashyizeho ubuyobozi twizeye. Azaze arebe abayobozi bose b'ibyo bigo,abakozi bose cyangwa komite z'abanyeshuri bashyirwaho ni abizewe gusa. Turabizi bene wanyu ntidushobora kubashyiraho nimushaka muziyahure
Nostaligie irabishe peeeeeeee! nostaligie y'igihugu mwasize mucyujuje amaraso irabamaze!!!!!! None se ko ndeba uvuga ngo mwari urumuri n'agakiza ka Rubanda, urumuri mwatanze ntirwagaragaye? Twararubonye 59,62,63,73, 94 ubwo se uragirango urabwira abana bavutse ejo? Turabazi ibyo mwakoze byaragaragaye none mureke abashaka kubaka igihugu bubake kuko mwagitaye ari amatongo none mubonye gitekanye gisa neza iterambere ryiruka uti tubisenye? Ariko kweli, gusenya bibaba mumaraso. Ngaho se bashuke babikore turebe uko bigenda? ubwo sha amata kagame yabahaye muri girinka abateye umurengwe none dore da, Kagame ariko mumuteye hejuru sinamwishima hejuru ariko namubwira nti: dore inyiturano y'umuhutu hama hamwe". Ariko ntacyo nubwo ntari umwe muri mwe ejo tuzahurire kuri rond point(ubu basigaye bahita kuri bose babireba) maze mbafashe gusenya kuko aribyo mushoboye ariko no kubarasa nzabikora kuko ntimuzancika. Bye kigoryi Zelote dore nyoko na so barapfushije.
nje nakwisabiye gukora inyandiko yo kohereza muri loni n'indi miryango yita ku burenganzira bw'ikiremwamuntu n'abayobozi b'ibihugu byose abanyarwanda babyifuza tukayisinyaho!
Waba uyigezehe Bwana ZELOTI????


c: text/html

text:
Ku gicamunsi cyo kuri iki cyumweru tariki ya 15 Mutarama 2017 nibwo itorero ry’urugerero rwa gatanu rw’Inkomezabigwi, ni...read more
Ibi babisabwe ku wa kane tariki 12 Mutarama 2017 ubwo hasozwaga ku mugaragaro itorero ry’abarimu bo mu mashuri y’incuke,...read more
Abo ni abagize itsinda ry’abadepite mu Nteko Ishinga amategeko y’u Rwanda riyobowe na Depite BYABARUMWANZI François...read more
Ku gicamunsi cyo ku wa mbere tariki ya 9 Mutarama 2016, mu Mudugudu wa Kavumu uherereye mu Kagali ka Munanira mu Murenge...read more
search:

robotstxt: allowed

filter: keep


text:
ven.
07
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 4, 13.16-18)
Bavandimwe, 13nta bwo ari amategeko yatumye Abrahamu cyangwa urubyaro rwe basezeranywa guhabwa isi yose ho umurage, ahubwo ni ubutungane butangwa n’ukwemera. 16Ni yo mpamvu ari ku bw’ukwemera isezerano ryabaye ihame, ritangwa ku buntu, rigenerwa urubyaro rwose atari abishingikirije amategeko bonyine, ahubwo ndetse n’abishingikirije ukwemera kwa Abrahamu, we mubyeyi wacu twese, 17nk’uko byanditswe ngo «Nakugize sekuru w’amahanga menshi. » Yemeye Imana, Yo isubiza ubuzima abapfuye, igaha kubaho ibitariho. 18Yizeye ibidashoboka nyamara aremera, maze aba atyo umubyeyi w’amahanga menshi bikurikije rya jambo ngo « Dore uko urubyarorwawe ruzangana.»
ZABURI (Zab 105 (104), 4a.6a.7, 8-9, 42-43)
Inyik/ Hahirwa umuntu Nyagasani adashinja icyaha.
Nimugarukire Uhoraho Nyir’ububasha,
mwebwe nkomoko ya Abrahamu umugaragu we.
Ni we Uhoraho, Imana yacu,
umugenga w’isi yose.
Ahora yibuka ibyo yasezeranye bidasubirwaho,
ijambo yarahiriye amasekuruza igihumbi,
rya sezerano yagiranye na Abrahamu,
akarisubiriramo Izaki mu ndahiro.
Koko yibutse isezerano rye ritagatifu,
yagiriye Abrahamu umugaragu we !
Nuko yimura umuryango wishimye,
intore ze zisohokana urwamo rw’impundu.
IBANGONDIRIMBO RIBANZIRIZA IVANJILI (Yh 15, 26.27)
Alleluya Alleluya.
Nyagasani, uduhe Roho Nyir’ukuri,
kugira ngo aguhamye mu mitima yacu.
Alleluya.
IVANJILI
+ Luka (Lk 12, 8-12)
Muri icyo gihe, Yezu abwira abigishwa ati 8« Ndabibabwiye: umuntu wese uzanyemera mu maso y’abantu, Umwana w’umuntu na we azamwemera imbere y’abamalayika b’Imana. 9Naho uzanyihakana mu maso y’abantu, na we azihakanwa imbere y’abamalayika b’Imana. 10Kandi nihagira uvuga Umwana w’umuntu nabi azagirirwa imbabazi; ariko natuka Roho Mutagatifu ntazagirirwa imbabazi. 11Mu gihe bazabajyana mu masengero imbere y’abacamanza n’abategetsi, ntimuzibaze uko muziburanira, n’amagambo muzavuga, 12kuko icyo gihe Roho Mutagatifu ari we uzababwiriza icyo mukwiye kuvuga. »


text:
jeu.
18
oct.
2012
ISOMO RYA MBERE
Isomo ryo mu ibaruwa
Mutagatifu Pawulo Intumwa yandikiye Abanyagalati (Gal 1, 13-24)
Bavandimwe, 13mwumvise kandi imigirire yanjye kera nkiri mu kiyahudi : ko natotezaga bikabije Kiliziya y’Imana nshaka kuyitsemba. 14Kandi benshi mu bo tungana dusangiye n’ubwoko, nabarushaga gukurikiza idini ya kiyahudi, nkabasumbya ishyaka mu guharanira umuco karande w’abasokuruza. 15Nyamara umunsi Uwanyitoranyirije nkiri mu nda ya mama, yampamagaye ku bw’ineza ye 16ngo ampishurire Umwana we kugira ngo mwamamaze mu mahanga, ako kanya nahise mpaguruka nta we niriwe ngisha inama, 17habe no kuzamuka i Yeruzalemu ngo nsange abantanze kuba intumwa ; ahubwo nagiye muri Arabiya, nyuma ngaruka i Damasi. 18Nyuma y’imyaka itatu ni bwo nazamutse i Yeruzalemu kureba Petero, tumarana iminsi cumi n’itanu. 19Nta yindi ntumwa twabonanye, uretse Yakobo umuvandimwe wa Nyagasani. 20Ibi mbandikira, dore ndi mu maso y’Imana simbeshya. 21Hanyuma naje mu ntara ya Siriya na Silisiya. 22Kiliziya za Kristu ziri muri Yudeya zari zitarambona, 23usibye ko zumvaga bavuga ngo « wa wundi wadutotezaga kera, asigaye yamamaza ukwemera yahoze arwanya. » 24Nuko zigasingiza Imana kubera jye.
ZABURI (Zab 139 (138), 1-2.3b, 13-14ab, 14c-15)
Inyik/ Nyagasani, nyobora inzira wigishije kuva kera.
Uhoraho, undeba mu nkebe z’umutima ukamenya wese,
iyo nicaye n’iyo mpagaze, byose uba ubizi,
imigambi yanjye uyimenya mbere y’igihe ;
mu migenzereze yanjye yose nta na kimwe kigusoba.
Ni wowe waremye ingingo zanjye,
umbumbabumbira mu nda ya mama.
Ndagushimira ko wandemye ku buryo buhimbye,
ibikorwa byawe biratangaje.
Umutima wanjye urabizi neza rwose ;
amagufwa yanjye ntiyakwikinze,
igihe naremerwaga mu ibanga,
nkaremwaremwa mu nda ya mama.
IBANGONDIRIMBO RIBANZIRIZA IVANJILI (Hish 3, 20)
Alleluya Alleluya.
Hahirwa uwumva ijwi rya Nyagasani akamukingurira,
azagira ihirwe n’umunezero.
Alleluya.
IVANJILI
+ Luka (Lk 10, 38-42)
Muri icyo gihe, 38Yezu akomeza urugendo n’abigishwa be, agera mu rusisiro maze umugore witwa Marita aramwakira. 39Yari afite mwene nyina witwa Mariya, akaba yicaye iruhande rw’ibirenge bya Nyagasani, yumva amagambo ye. 40Marita we yari ahugiye mu byo gushaka amazimano. Ageze aho araza abwira Yezu ati “Mwigisha, nta cyo bikubwiye kubona murumuna wanjye amparira imirimo yose ? Mubwire aze amfashe !” 41Ariko Nyagasani aramusubiza ati “Marita, Marita, uhagaritse umutima kandi urahihibikanywa na byinshi ; 42nyamara ibya ngombwa ni bike, ndetse ni kimwe gusa. Mariya rero yahisemo umugabane mwiza, udateze kuzamwamburwa.”


text:
Bamwe mu bahinzi b’ibirayi bo mu murenge wa Bugeshi ho mu karere ka Rubavu bavuga ko bakeneye guhindurirwa imbuto kuko iyo basanganwe yibasiwe ni ndwara.
Abo abaturage bavuga ko ikigo cy’igihugu gishinzwe ubuhinzi n’ubworozi cyagakwiye gukora ubushakashatsi ku mbuto y’ihanganira indwara n’ibihe.
Bemeza ko baramutse babonye imbuto yihanganira imihindagurikire y’ibihe ko byabafasha mu buhinzi bwabo.
Uwurukundo Mariya yagize ati“Aka gace kacu dutunzwe n’ubuhinzi bw’ibirayi, udahinze ibirayi uba uri umukene inyuma y’abandi, gusa dufite ikibazo ibirayi duhinga iyo bigeze igihe cy’imvura birwara indwara yitwa urunyo. Mu gihe cy’izuba na bwo twifuza guhabwa imbuto yihanganira izuba bityo ubuhinzi bwacu bukarushaho gutera imbere.”
Umunyamabanga nshingabikorwa w’umurenge wa Bugeshi Mvano Nsabimana Etienne avuga ko ku bufatanye n’ikigo igishinzwe gukora ubushakashatsi mu bijyanye no gutanga imbuto nziza, bagiye gushyiramo ingufu mu kubona imbuto yihanganira ibibazo.
Yagize ati: “Ni byo koko usanga rimwe na rimwe imbuto abaturage baba bateye igira uburwayi butandunaye bitewe n’ibihe, ariko dufatanyije n’ikigo cy’igihugu gishinzwe ubuhinzi n’ubworozi kiri mu karere kacu, hari gushakisha imbuto y’ibirayi ngo hashakwe imbuto nziza iberanye n’agace kacu kugira ngo zihabwe abaturage, kandi turizera ko zizaboneka.”
U Rwanda ruri mu bihugu bikataje mu iterambere muri gahunda zitandukanye harimo nk’ubuhinzi n’ubworozi bugenda bwongera umusaruro w’igihugu hifashishijwe uburyo bwo gutubura imbuto nk’uko bitangazwa n’ikigo cy’igihugu gishinzwe ubuhinzi n’ubworozi.
Hari hashize imyaka igera kuri 6 abahinzi b’icyayi bibumibye muri koperative y’abahinzi b’icyayi ba COTHEGA bagihinga mu mirenge ya Karambi na Cyato mu karere ka Nyamasheke, kitababyarira umusaruro (...)
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
USA: Urukiko rw’Ikirenga rwemeje ko inama za guverinoma zizajya zibimburirwa n’isengesho
Mu cyumweru gishize, Urukiko rw’Ikirenga rw’Amerika rwemeje ko gutangiza inama isengesho atari ukurenga ku itegeko-nshinga. Nk’uko bitangazwa n’Ikigo ntaramakuru cy’Ubwongereza Reuters, ibi byemejwe mu matora yabaye ku wa 5 Gicurasi 2014.
Mu gihe itegeko-nshinga ry’Amerika rivuga ko bibujijwe kunenga abatizera cyangwa amadini mato, gutera abantu ubwoba ko bazarimbuka cyangwa kubwiriza abantu kwihana, Urukiko rwemeje ko umujyi wa Greece muri Leta ya New York utigeze urenga ku itegeko-nshinga ry’Amerika ubwo wemeraga ko amanama aba buri kwezi ahuza imijyi yose atangizwa n’igikorwa cyo gusenga.
N’ubwo gutangiza inama amasengesho byagiye bikorwa mu byiciro bimwe na bimwe, ni ubwa mbere mu mateka Urukiko rw’Ikirenga rw’Amerika rwemeje ko buri nama y’ubutegetsi bwa Leta izajya itangizwa n’amasengesho.
N’ubwo politiki yo gusenga mbere y’inama ya guverinoma mu mujyi wa Greece utuwe n’abagera kuri 100,000 people itari ishingiye ku idini iyo ari yo yose, abasengaga bose bari Abakristo kugeza ubwo abaturage 2 batangiye ikirego mu mwaka w’2008. Amwe mu masengesho basengaga yagarukaga ku migenzio ya Gikristo ku buryo butomoye, bakanavugamo Yesu Kristo n’Umwuka Wera.
Iri tegeko ryatowe n’abantu 4/5. Erwin Chemerinsky wigisha muri Kaminuza ya California mu ishuri ry’amategeko ‘Irvine School of Law’ watanze ikirego kirwanya amasengesho yo muri Greece yavuze ko iyi miyoborere "by’ukuri igaragaza ubutabera butanu bushaka gushyira imbere iby’idini muri guverinoma, no gutuma guverinoma itera inkunga amadini."
Bill Reilich, umuvugizi w’umujyi wa Greece yavuze yuko iki cyemezo cy’urukiko kizaca intege benshi mu baturage. Yagize ati "Nta muntu duhatira gusenga. Niba hari uwumva kwitabira isengesho bimubangamiye, ashobora guhitamo kwikorera ibindi muri ako kanya."


text:
Ibyo Imana ikora birenze cyane ibyo tubonesha amaso
Iyo tureba amashusho kuri televiziyo, harubwo abantu badatekereza ko inyuma yayo hari abantu bari gukora akazi katoroshye, bahora bari maso kugira ngo batambutse igikwiriye haba mu majwi ndetse no mu mashusho.
Byanze bikunze hari umuntu uba ugomba gufata umwanzuro ku mashusho ahita natagomba guhita.
Akenshi iyo tubona uko isi igenda, ubuzima busimburana ntidutekereza ko hari Imana ikoresha ibibaho byose, bimeze nk’ibibera inyuma y’amarido ariko imirimo yayo iragaragara.
Ikemerera bimwe kutugeraho nk’abana bayo, ibindi ikabitangira kubera ko ibona byatugiraho ingaruka mbi, kuko ni umubyeyi wacu. Umuririmbyi yaravuze ngo ‘’ Mu buzima hari ibintu byinshi byiza tubona tukabifata nk’ibisanzwe, rimwe na rimwe tukumva ko byari bikwiye no kubaho, nyamara burya hari Imana isumba byose ibikora.’’
Dusomye inkuru za Rusi ari i Betelehemu h’i Buyuda. Ikiganza kiza cy’Imana cyabanye nawe bituma Bowazi aza mu murima aho Rusi yahumbaga. ‘’Maze Bowazi abaza umusaruzi ati “Uyu mukobwa ni uwa nde?” Rusi 2:5
Imana kuko ari yo ifite byose mu biganza byayo niyo igenzura ibiba kubantu bayo byose. Bishatse kuvuga ko iduhumuye amaso tukareba intambara iturwanirira dushobora kugira ubwoba, ariko kuko turi kumwe nayo ibitangira bitaratugeraho.
Imana yasabye Yosefu na Mariya guhungisha Yesu kugira ngo ibashe gusohoza icyo yari yaragambiriye, ikanakinyuza mu bahanuzi bayo. (Mika 5:1) ‘’Ariko wowe Betelehemu Efurata, uri mutoya mu bihumbi by’i Buyuda, muri wowe ni ho hazava uzaba umwami wa Isirayeli akansanga, imirambagirire ye ni iy’iteka uhereye kera kose.’’
Imana yanyujije Yosefu, umuhungu wa Yakobo mu mibabaro kugira ngo inzozi ze zizasohore. Imana igenda yikinga inyuma y’ibintu byinshi ariko birangira abaye Ministiri w’intebe muri Egiputa.
Yosefu abwira bene se ati “Ndabinginze nimunyegere.” Baramwegera aravuga ati “Ndi Yosefu mwene so, mwaguze ngo njyanwe muri Egiputa. None ntimubabare, ntimwirakaririre yuko mwanguze ngo nzanwe ino, kuko Imana ari yo yatumye mbabanziriza ngo nkize ubugingo bw’abantu.’’ Itangiriro 45:4-5 ‘’
Yozefu yari yamaze guhishurirwa ko Imana ariyo iyobora ubuzima bwe.
Muri rusange ni mu buzima bwacu bwa buri munsi tubonera urukundo ruhebuje rw’Imana, ikadusura, igasohoza ibyo yavuganye natwe. Ahubwo urebe neza ibyo uri kubona wibuke ko hari Imana ibikora, kandi ko ibimeze nk’amarido bigukingirije, inyuma yabyo hari Imana, niyitamurura izakunezeza.


text:
Nta cyiza nko gusiga inkuru nziza imusozi
Iyi nteruro yagiye igarukwaho n’abafashe ijambo mu birori byo kwizihiza umunsi w’intwari, Akarere ka Huye kijihirije kuri sitade Kamena iherereye mu mudugudu wa Kabutare, Akagari ka Butare, umurenge wa Ngoma.
Bizimana Jean Baptiste, perezida w’inama njyanama y’umurenge wa Ngoma, yagize ati « mu Murenge wa Ngoma dushyigikiye ubutwari. Twemeza ko nta cyiza nko gusiga inkuru nziza imusozi kandi ko nta kibi nko gusiga inkuru mbi imusozi. N’ubwo hari igihe ubugwari bwahawe intebe hano mu Rwanda, turishimira ko ubu twimirije imbere ubutwari. »
Mu guharanira ubutwari, uyu Murenge wa Ngoma ngo wirindira umutekano, abawutuye bafashe gahunda yo kwihaza mu biribwa no kwisindagiza. Ndetse no kuba hari abantu bakeya bataritabira kujya mu bwisungane mu kwivuza, byatumye uyu muyobozi asaba abari bitabiriye ibirori kuzagira uruhare mu gufasha ab’abakene cyane byananiye. Kuzafasha aba bakene na cyo ni igkorwa cy’ubutwari.
Kayiranga Muzuka Eugene, umuyobozi w’Akarere ka Huye, na we yunze mu rya Bizimana, maze abwira abari mu birori byo kwizihiza umunsi w’intwari ati « Buri wese atekereze ku butwari bwaranze abakurambere, atekereze ku ntwari zashyizwe mu byiciro bitandukanye by’intwari, maze yibaze ati ‘ese njyewe mbarizwa he? Igihe nzaba ntakiri kuri iyi si, nzaba ndi mu kihe cyiciro? ‘ »
Yunzemo agira ati « Buri wese yisuzume arebe icyo ari kumara, arebe icyo ari gukora, umurage ari gusigira abana, urubyiruko, kugira ngo u Rwanda rukomeze rugwize intwari. »
Uyu muyobozi w’Akarere ka Huye kandi yashishikarije urubyiruko gutangira ibikorwa by’ubutwari uko bangana ubungubu, badategereje kuzasaza, kuko ubutwari budasaba imyaka myinshi.
Yagize ati « bimwe mu biranga intwari ni ubunyangamugayo, ubupfura, gukora, kujya inama, gukorera ku ntego. Bisaba ko ubitangira kare, ukiri mutoya, ukiri umusore, wamara no kubyara ukabitoza n’abawe, abo muturanye, abo mukorana, …. »
Urubyiruko rwiganjemo urwiga mu mashuri yisumbuye rwari rwaje kwizihiza umunsi w’intwari, na rwo rwiyemeje gutangira ibikorwa by’ubutwari hakiri kare.
Ihumure Muganga Delphine wiga mu mwaka wa gatanu mu rwunge rw’amashuri rw’indatwa n’inkesha ati « ibikorwa by’ubutwari nsabwa kuri ubu ni ukwiga cyane kuko ari byo bidutegurira ejo hazaza, nkagaragaza ikinyabupfura, ubumwe na bagenzi banjye, nkanabakangurira kwiyubaha no gukunda igihugu. »
Sugira Rodrigue wiga kuri Groupe Scolaire Gatagara mu mwaka wa gatandatu na we ati « nzakomeza kwiga ngire aho ngera. Mu gihe nzaba nkiriho, sinzatuma jenoside yongera kubaho mu Rwanda. Ubwicanyi buri mu bidindiza ubukungu bw’igihugu. »
Nta gushidikanya ko ibikorwa byiza uru rubyiruko rwimirije imbere, nirubigeraho, bizatuma rusiga inkuru nziza imusozi.


text:
Dec 24, 2015 admin Ubusesenguzi 0
Igice kinini cy‘Ubuzima bwa Yesu/Yezu buzwi tubusanga muri
Bibiliya.Uhereye mu byo abahanuzi bagiye bahanura, kugera ku buzima
yabayeho we ubwe, kuva abyarwa na Mariya kugeza yicwa abambwe,
akaza kuzuka agasubira mu ijuru. Hari ibindi bitabo bitandukanye
byagiye bimuvugaho, ndetse bikanavuga ku bice by’ubuzima
bwe butagaragara muri Bibiliya, cyane cyane uhereye aho yari
afite imyaka 12 kugera atangira kwigisha. Hari nk’igitabo cya
Urantia.
Igice cya mbere Ngo cyandikiwe muri Leta Zunze Ubumwe za Amerika hagati y’imyaka kuva mu
1924 kugeza mu 1955. Cyanditswe rero n’umuryango witwa Urantia foundation.
Cyamwanditseho amateka arambuye. Nta wakwemeza ko ari ukuri cyangwa ngo avuge
ko ari yo yashingirwaho ukwemera, cyane ko ayashingiweho yanditse muri Bibiliya.
Ibivugwa n’icyo gitabo cya Urantia:
Dusangamo ko Yesu yabyawe na Mariya, wari agiye gushyiranwa na Yozefu, ariko akaza gusama ku bwa Mwuka Wera abibwiwe na Malayika Gabriyeli. Mbere y’aho ariko Malayika Gabriyeli ngo akaba yari yabanje kubonekera Elisabeti, uyu akaba yari mwene wabo wa Mariya, hanyuma nawe akabwirwa ko azabyara umwana akamwita Yohani.
Ibyo byose babwiwe byaje no kuba. Gusa Mariya ngo amaze kwakira ubutumwa bwa Marayika, yarategereje, hanyuma koko aza gutwita ahita afata icyemezo cyo kubibwira Yozefu. Yozefu byaramugoye cyane kubyakira, kuko atabyumvaga. Ariko Mariya ngo aza kubasha kubimwumvisha, amubwira ko ari ubutumwa bw’Imana bombi bahamagariwe gukora,
bwo kuba abarinzi ba Yesu.
Amaze kubona ko Yozefu amaze kubyakira, Mariya ahita yigira gusura Elisabeti. Ariko ngo Yozefu yari agifitemo akantu k’ingingimira. Nibwo yaje kurota abona umuntu ushashagirana nk’izuba aza amusanga aramubwira ati : “Nje nturutse mu ijuru, noherejwe ngo nze nkubwire ku mwana Mariya agiye kubyara”. Amubwira ngo ibya Yezu byose. Nibwo Yozefu yabyutse noneho yemeye ko ibyo Mariya yamubwiraga ari ukuri.
Yozefu rero ngo nta n’ubwo yakomokaga ku muryango wa Dawidi ahubwo ngo uwawukomokagamo ni Mariya, ariko nyine kuko ibisekuruza byafatiraga ku bagabo gusa, Yozefu ashobora kuba yarahise afata ibisekuruza by’umugore we, cyangwa ariko na none, sekuru wa sekuru wa sekuru ubyara. Ni ukuvuga igisekuruza cye cya gatandatu, yabaye imfubyi akiri muto hanyuma aza kurerwa n’umugabo witwaga Zadoc wakomokaga mu muryango wa Dawidi, ngo yaba yarahise afatwa nk’umwana we, mbese nawe nyine ukomoka kuri Dawidi.
Yozefu na Mariya rero bari batuye mu misozi miremire ya Nazareti, hirya ahitaruye umujyi. Ngo ni nacyo cyafashaga Yezu akiri umwana kujya abasha gutembera, ntawe uhangayitse ngo ari bubure aho anyura ataha. Ngo rwose yaratemberaga akagera ku misozi hejuru.
Ngo Yesu yikundiraga kandi gutembera aca mu duhanda tureture tuzengurutse imisozi
akatugenda kugeza ageze ku muhanda munini witwaga Sepphoris. Inzu y’iwabo rero ngo yari yubatse mu mabuye ikagira igisenge kimwe mu kinyarwanda bita icy’impala,
kirambuye, iruhande rwayo hakaba n’ikiraro cy’amatungo
bari batunze.
Imbere ibikoresho byarimo ngo ni ameza
akoze mu ibuye, hakabamo inkono ndetse n’ibyo kuriraho
bikoze mu ibumba no mu mabuye, hakabamo ikintu
kimeze nk’imashini yakoreshwaga mu kudoda, itara,
udutabureti duto twinshi ndetse n’ikirago cyo kuryamira
cyabaga gishashe ku ibuye rinini rirambuye, mbese rimeze
nk’igitanda.
Hanze na none, iruhande rw’ikiraro, hakaba ifuru yo
gutekaho n’urusyo. Uru rusyo ngo rwaragoranaga
cyane kurukoresha ku buryo byasabaga abantu babiri
ngo babashe kurukoresha. Umwe yabaga arukoresha
asya, undi akaba yongeraho impeke zo gusya. Yezu ngo
akiri muto cyane niko kazi yakoraga cyane ko kugenda
yongeraho imbuto nyine mu gihe nyina Mariya we yabaga
asya.
Iki gitabo cya Urantia rero kigaragaramo ko Yozefu
na Mariya babyaye abandi bana. Ngo nyuma y’aho
umuryango umariye kwaguka, mu kurya, bariraga bose
kuri ya meza akoze mu ibuye, bakarya kandi bafata ibyo
barya ku isiniya imwe cyangwa inkono imwe. Mu gihe
cy’ubukonje bw’ubutita, kiriya bita hiver mu gifaransa,
ni mugoroba, ngo baryaga imbere yabo hari itara ryuzuye
amavuta arimo kwaka. Ngo nyuma y’aho havukiye undi
mwana bise Marita, Yozefu yarongeye arubaka, yongera
ikindi cyumba ku nzu yabo.
Icyo cyumba kiba ari cyo agira
ibarizo ku manywa, nijoro kikaba icyumba cyo kuraramo.
Mu mwaka wa munani mbere y’ivuka rya Yesu, nibwo
Cesari Auguste yategetse ibarura ry’abaturage be kugira
ngo amenye uko azajya yaka imisoro. Kubera ariko ko
abayahudi batashakaga iryo barura, umwami Herodi
yanze kurikora, arikora mu mwaka wa karindwi.
Icyo gihe bari bakibara basubira inyuma , ni ukuvuga ko niba
umwaka wa karindwi urangiye, bahitaga binjira mu mwaka
wa gatandatu, uwa gatanu, uwa kane, kugeza bageze kuri
zeru noneho babona gutangira kubara uko tubara uku.
Herodi rero we aho gukoresha ibarura mu mwaka wa
munani yarikoresheje muri karindwi, abandi bamaze
umwaka barikoresheje.
Yozefu na Mariya rero nabo
bajya kwibaruza. Ariko ngo Yozefu yashoboraga kujyayo
wenyine akabaruza umuryango we wose. Gusa ngo
Mariya yashakaga kwitemberera aranga ashaka ko
bajyana. Ngo yari afite n’ubwoba bwo gusigara wenyine
atinya ko ibise byamufata Yozefu adahari, akabyara
adahari. Ikindi kandi, ngo Yeruzalemu ntabwo yari kure
cyane ya Nazareti ku buryo yashoboraga kuhagera
atavunitse cyane. Igihe Yozefu yari azi rero ko ngo agiye
kugenda wenyine, kuko yari yanabujije Mariya kugenda,
Mariya yagiye gutegura impamba y’urugendo ategura iya
babiri, maze igihe cyo kugenda asohoka mu nzu yakereye
urugendo. Ngo yanashakaga kujya kwisuhuriza nyina
wabo Elisabeti wari utuye i Yeruzalemu. Yozefu abuze
uko agira aramwemerera bafata inzira.
Yozefu na Mariya rero ngo bari abakene. Kuko rero bari bafite ifarashi imwe
gusa yo kugendaho, Mariya wari utwite aba ari we uyurira
wenyine, maze Yozefu agenda ayoboye inyamanswa
agenda n’amaguru. Ngo kubaka inzu no kuyishyiramo
ibikenewe byose byari byaramugoye cyane, ku buryo
byamusize afite ubukene bwinshi. Ikindi kandi ngo
yagombaga no kwita kuri se wari yaramugaye kiriya gihe.
Bajya kwibaruza rero hari tariki ya 18 Kanama cyangwa
se ukwa munani umwaka wa karindwi mbere ya Yesu.
Umunsi wa mbere w’urugendo rwabo bawumaze bagenda
mu misozi ya Golboa, bwije bacumbika hafi y’inkengero
za Yorodani.
Iryo joro ngo baraye baganira ku mwana
Mariya yiteguraga kubyar Yesu, Yozefu abona ko
ashobora kuzaba umwigisha ku bya roho, naho Mariya
we akemeza ko ari Mesiya uzavuka, akabohora abayahudi
ku ngoma y’igitugu y’abaromani.
Bukeye, hari ku itariki
ya 19, ngo barazindutse bakomeza urugendo rwabo. Saa
sita, ifunguro ngo barifatiye ku musozi wa Sartaba uri mu
kibaya cya Yorudani, nyuma barakomeza bagera Yeriko,
hanyuma bwira neza neza bageze ku nkengero z’umujyi.
Bacumbika aho. Buracya na none bakomeza urugendo,
bagera i Yeruzalemu hakiri kare. Ngo hari mbere ya saa
sita. Basura urutambiro n’ihekaru, bagera i Betelehemu
aho bagombaga kwibaruriza mu masaha ya nyuma
ya saa sita. Babanza kujya gushaka aho bari burare.
Cyokora amacumbi yari yuzuye, biba ngombwa ko bajya
gucumbika ahahoze ikiraro. Babanza kuhatunganya.
Ngo babonaga ari na heza rwose n’ubwo hari mu kiraro.
Yozefu ashaka guhita ajya kwiyandikisha ako kanya,
ariko Mariya aramwinginga ngo babe baretse kuko
yumvaga ananiwe cyane.
Yozefu aba aretse. Iryo joro
Mariya ngo yaraye nabi, bucya ibise byamufashe. Ngo
afashijwe n’abantu bari bazanye mu rugendo, yarabyaye
abyara umuhungu. Bamuryamisha mu muvure wari ubari
iruhande, bamwambitse imyenda Mariya yari yazanye,
kuko yateganyaga ko ashobora kubyarira mu nzira.
Bukeye bwaho nibwo Yozefu yagiye kwibaruza noneho.
Icyokora ngo yari yamaze kumenyana n’umwe mu bandi
bayahudi bari baje kwibaruza, noneho ahita amwemerera
kumuha icyumba cyiza bakagurana. Bahise rero bimuka,
bahamara ibyumweru bitatu, nyuma bajya gucumbika
kwa mwene wabo wa Yozefu.
Ngo bamaze i Yeruzalemu umwaka, Yozefu akajya akora ibiraka by’ubwubatsi bw’ibisenge by’inzu. Abantu ba mbere ngo baje kureba Yesu yavutse rero, ni abaherezabitambo bo muri Mezopotamiya, ngo bari babwiwe n’umwigisha wabo ko yabonye urumuri rwubuzima mu nzozi, kandi ngo rumeze nk’umwana wavutse. Ngo baramushakishije, ndetse ibyo babikora n’iminsi myinshi, kugeza aho baboneye uwo mwana maze bamuha impano nyinshi bari bamuzaniye. Icyo gihe baza, ngo Yesu yari afite ibyumweru bitatu.
Nyuma igitabo kitubwira uburyo baje kujyana umwana mu ihekaru nk’uko byari umuco, hanyuma bakahahurira na Simewoni ndetse na Anna. Herodi rero ngo akaba yari afite abatasi badakora neza akazi kabo, kugeza ubwo yaje gutungurwa no kubona asuwe na ba baherezabitambo baturutse Mezopotamiya, baza babaririza aho umwana wavutse aai umwami w’abayahudi ari. Ibyo we ntiyari abizi. Aratangara ababwira ko atabizi ko ariko nibamubona bamubwira nawe akajya kumuramya. Herodi arakarira abatasi be, ahita abtuma ngo bakurikirane bamenye iby’uwo mwana. Bagarutse baza bamuzanira amwe mu magambo Simewoni yari yavuze kuri Yezu cya gihe bamujyana mu ihekaru. Cyokora ntibamenye aho Yozefu na Mariya banyuze bataha. Herodi birushaho kumurakaza.
Zakariya, umugabo wa Elisabeti amenya ko Herodi yarakaye arimo ahigisha ba Mariya kubura hasi kubura hejuru. Bahungira kuri mwene wabo wa Yozefu aba ari naho bahisha umwana. Hashize umwaka Herodi ashakisha yarahebye, noneho ashyiraho itegeko ryo kwica abana bose bato b’imfura. Icyo gihe ngo i Betelehemu hishwe abana bagera kuri 16 b’imfura. Icyo gihe nibwo umwe mu batasi ba Herodi wari waratangiye kwemera ko koko Mesiya yaje, ngo yahise ajya kureba Zakariya amubwira ko abana barimo kwicwa, maze Yozefu na Mariya bahita bahungana Yesu bajya i Alexandriya mu Misiri. Hari mu mwaka wa 6.
Ngo bageze mu Misiri, Yozefu ahabona akazi k’ububaji abasha gutunga umuryango we. Nyuma rwose ngo yaje no kungiriza umuyobozi w’i chantier muri za nyubako zikomeye za kera zo mu Misiri. Ngo ni nabyo byamuhaye igitekerezo cyo gushinga entreprise yu’ubwubatsi agarutse iwabo i Nazareti. Mariya rero yakoraga ibishoboka byose ngo ntihazagire na busa igihungabanya ubuzima bw’umwana Yesu. Ngo mbere na mbere yabanje kwanga ko Yesu ajya ajya gukina n’abandi bana baturanye. Ngo yahoraga ashaka ko Yesu amuguma iruhande kugira ngo hatagira ikimuhungabanya. Ariko Yozefu ngo yagiye amwumvisha buhoro buhoro ko akwiye kurekura umwana agasanga abandi. Ariko ngo akamucunga cyane.
Inkuru dukesha Sangwa Jean Pierre
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Huye: Guhera muri Nyakanga, hehe n’umwijima ku muhanda Rwabuye-Mukoni
Guhera ku wa gatatu tariki ya 9, rwagati mu mugi wa Butare hatangiye gushyirwa ibyuma biriho amatara ateye ku buryo hagaragaraho amabara y’ibendera ry’u Rwanda, ni ukuvuga ubururu, umuhondo n’icyatsi. More...
Huye: Mu Murenge wa Ngoma, inkeragutabara ni zo zizajya zirinda umutekano mu midugudu
Hashize igihe kinini mu mugi wa Butare batangije gahunda yo kwishyiriraho abarinda umutekano ku rwego rw’imidugudu. Ubu noneho, uretse mu mugi, no mu biturage byo mu Murenge wa Ngoma, uwo mutekano, cyane More...


text:
Ngororero: Minisitiri Kaboneka yahagaritse "Gitifu" w’Umurenge n’uw’Akagari
Umunyamabanga nshingwabikorwa w’Umurenge wa Muhanda, Innocent Mbanjimbere na Nyiramahano Chantal w’Akagari ka Bugarura bahagaritswe na Minisitiri w’ubutegetsi bw’Igihugu Francis Kaboneka imbere y’imbaga y’abaturage babashinje kubahohotera.
Kuri uyu wa gatatu tariki 9 Kamena 2016, Minisitiri Kaboneka yagiriye uruzinduko muri uyu Murenge wa Muhanda uherereye mu Krere ka Ngororero, ari naho abaturage bashinjirije aba bayobozi babiri kubakorera urugomo rurimo no kubakubita.
Muri bo harimo umugabo witwa Ntambara umaze imyaka ibiri yivuza uruguma avuga ko yatewe na Mbanjimbere. Bavuga ko babakubita babahatira gukora vuba gahunda zitandukanye bababwira ko ari imihigo, nk’uko uwo Ntambara yabitangaje.
Yagize ati "Nakubiswe na Gitifu maze antera uruguma n’ubu ndacyarwivuza kandi buri gihe baradukubita bakatubwira ko ntaho twabarega."
Nyuma yo gushinjwa n’abaturage batari bake, Minisitiri Kaboneka yahise yizeza abaturage ko abo bayobozi babiri bashyizwe mu majwi batakiri abayobozi babo.
Ati "Nimugende mukore mutuje ntawe uzongera kubakubita muri aba, kuko kuva ubu ntibazongere no kubayobora, akarere kabashakire abandi."
Bamwe mu baturage bavuze ko ishimiye icyemezo Minisitiri yafashe cyo kubakiza abo bayobozi. Umwe ati "Nka njye ndi umucuruzi ariko bariya bayobozi baranjujubije pe! twishimiye ko babadukijije."
Ni ubwa kabiri Minisitiri Kaboneka asuye aka karere mu gihe kitarengeje iminsi 20, kuko yahaherukaga tariki 18 Gicurasi 2016 aho yari mu Murenge wa Nyange asaba abayobozi kujya bakemura ibibazo by’abaturage ku gihe.
Ibitekerezo ( 10 )
Mwene abovayobozi ntibakenewe mu gihugcyacu cyamahoro
Ahubwo turasaba nabayobozi ba Edication kujyabasura nibigobyamashi byumwihariko mukarere karuhango mu murege wakinazi mukigo kutwa technicol secondary school ESk
Niba se koko yarakubitaga se wamwibarutse, mugira ngo umuvumo uzagarukira ku kwirukanwa gusa? ahubwo nakenyere abone akamubaho! Imana nyiri ijuru yonyine niyo ibasha kumuvumura naho ubundi ararye ari menge. nabandi babonereho. Ibihano physique byakuwe mu mategeko y’uRwanda mubimenye mwese.
Uwo muyobozi ntakwiye mu Rwanda rwacu
Nukuri birakwiye kdi abayobozi babonereho kuko guhana ukoresheje igitugu nahobikiba nabafite iyo migambi bayireke kuko sibyiza
Ese ko abayobozi bakubita abaturage bakuweho abo bakubise nta n’indishyi bazahabwa ?
KT turabemera nayo muyatugezeho.
Ese ko abayobozi bakubita abaturage bakuweho abo bakubise bo bagenewe iki ?
Kigali today nayo muyatugezeho turabakunda.
mbega abayobozi gito! nibakurweho kuko ntabumuntu bafite,mu Rwanda ntawugikubitwa.ahubwo nibakuriranwe ninzego zubutabera
umwa uwo innocent yakubitaga se yaramujujubije nta kintangaje gusa yihane asubire mu murongo imana imubabarire.
NTABWO ARIBYO KABISA BIRARENZE ARI NKA NJYE MBA NARAGIYE GUTANA IKIREGO KURI POLICE KUKO NUBWO BATUYOBORA NTAWE URI HEJURU YITEGEKO NABANDI BABIKORA BAREBEREHO KUKO NAKAZI KANDI KAGIRA IBIKAGENGA.NGO NO MU MAJYEPFO UDATANZE MUTUEL BAMUFATIRA MU NZIRA NKAHO ARI UBUYOBOZI BUZIVUZA kuri yo nyamara benshi usanga bagakwiye kwegerwa nubuyobozi bakabatega amatwi hari nabo bima inka bazikwiye bakaziyandikiraho bene wabo.
Abayobozi bajye bakemura ibibazo by’abaturage batabahutaza.Birababaje kubona umuturage akubitwa!Minister wakoze n’abandi barebereho.Kuko abadakemura ibibazo muburyo bukwiye baba bangisha Leta yacu abaturage.


text:
Nyuma yo guhindura izina, Chorale Besalel yateguye igiterane cy’ivugabutumwa cyo gutaramira abakunzi bayo!
Nk’uko duherutse kubibatangariza, chorale yari izwi ku izina ry’Abatoranijwe yo mu itorero ry’ADEPR Gatenga umudugudu wa Murambi yahinduye izina yitwa Besalel, bisobanurwa ngo “mu gicucu cy’Isumbabyose.”
Kuri iki cyumweru taliki 2/03/2014, chorale Besalel izataramira abakunzi bayo mu giterane cy’ivugabutumwa izakorera kuri ADEPR Gatenga, guhera saa munani z’amanywa.
Muri iki giterane, Besalel izaba iri kumwe na chorale Sloam ikorera umurimo w’Imana kuri ADEPR Kumukenke, paroisse ya Gasave; abahanzi nka Uzayisenga Isaie na Mugabo Venuste, ndetse na Evangeist Edissa MUKANSONERA.
Besalel ni chorale iririmba mu buryo bugezweho, ari na bwo bukunzwe na benshi muri iki gihe kuko bugaragaza ubuhanga ndetse bigatuma abitabiriye igitaramo baryoherwa no gukurikira indirimbo Live.
Chorale Besalel imaze kugera ku bikorwa bitandukanye, ndetse ikaba itegura n’ibindi mu minsi iri imbere birimo na album y’amashusho bateganya gushyira ahagaragara muri uyu mwaka wa 2014. Iyi chorale yatangiye mu w’1996 ifite abaririmbyi 14, muri iki gihe ifite abaririmbyi basaga 100.
Besalel ifite album ebyiri z’amajwi, ubu ikaba irimo gutegura album ya gatatu y’amajwi izakurikirwa na album y’amashusho muri uyu mwaka wa 2014.


text:
Kigali: Ahitwa "Bannya he" biracyagoranye kubona imisarane
Nubwo mu minsi yashize abayobozi bigeze kwamagana izina "Bannya he" rihabwa agace gacucitse kari i Nyarutarama, bisa n’aho imva no y’iryo zina igihari kuko mu ngo zirenga 2000, hari imisarane itarenze 100 kandi nayo itujuje ibikenewe.
Mu mudugudu wa Kangondo mu Kagari ka Nyarutarama mu murenge wa Remera mu karere ka Gasabo hakunze kwitwa "Bannya he?" kubera ikibazo cy’isuku nke gikomeje guterwa n’uko benshi mu baturage nta bwiherero bagira bitewe n’imiterere mibi yako gace.
Nk’uko (...)
Nubwo mu minsi yashize abayobozi bigeze kwamagana izina "Bannya he" rihabwa agace gacucitse kari i Nyarutarama, bisa n’aho imva no y’iryo zina igihari kuko mu ngo zirenga 2000, hari imisarane itarenze 100 kandi nayo itujuje ibikenewe.
Mu mudugudu wa Kangondo mu Kagari ka Nyarutarama mu murenge wa Remera mu karere ka Gasabo hakunze kwitwa "Bannya he?" kubera ikibazo cy’isuku nke gikomeje guterwa n’uko benshi mu baturage nta bwiherero bagira bitewe n’imiterere mibi yako gace.
Nk’uko binagaragazwa n’imibare IGIHE yahawe n’Umuyobozi ushinzwe isuku mu mudugudu wa Kangondo, Kamirindi Vincent, benshi mu baturage bahatuye banavuga ko bugarijwe n’ikibazo gikomeye cy’umwanda kuko imiterere yaho ari mibi; ngo ntibashobora gucukura ubwiherero burengeje metero ebyiri z’ubujyakuzimu kubera ko bahita bagera ku mazi, dore ko ako gace kegereye igishanga.
Karisa Antoine, umwe mu baturage bahatuye, yabwiye IGIHE ati: "Impamvu ya mbere itara agace kacu umwanda, ni uko dutuye hejuru y’amazi ku buryo tutajya turenza metero 2 cyangwa eshatu iyo turi gucukura umusarane; duhita duhura n’amazi."
Nsengiyumva Ereste w’imyaka 43 akanagira abana batatu, nawe yabwiye IGIHE ko impamvu ikomeye ibatera kutagira ubwiherero ari uko batuye mu kajagari kandi mu bucucike aho biba bitoroshye kuba umuturage yagira ikibanza cy’inzu ngo anabone aho gushyira ubwiherero.
Kamirindi Vicent, umuyobozi ushinzwe isuku mu mudugudu wa Kangondo nawe yabwiye IGIHE ko kuba muri uwo mudugudu hataba imisarane ihagije bituma bamwe mu baturage bituma mu nzira cyangwa bakahihagarika.
Kamirindi yagize ati: "Impamvu twugarijwe n’isuku nke biterwa n’uko abaturage cyangwa inzu nyinshi zaha zitagira ubwiherero kandi umudugudu wacu uri ahantu habi ndetse unubatse mu bucucike."
Yakomeje avuga ko kuba batuye hejuru y’igishanga bituma ubwiherero bwuzura vuba bakabura aho bacukura ubundi n’ubucucike bukabije.
Uwimbabazi Georgette, Umunyamabanga nshingwabikorwa w’Akagari ka Nyarutarama nawe yunze mu ry’abaturage, avuga ko impamvu mu mudugudu wa Kangondo hakiri ikibazo cy’ubwiherero buke ari uko uwo mu dugudu uherereye ahantu habi kuko ari hejuru y’amazi.
Uwimbabazi yagize ati: "Ikibazo cy’ubwiherero buke rwose turakizi ariko giterwa n’uko umudugudu wa Kangondo uri hejuru y’amazi aho kenshi nta ucukura ubwiherero burengeje metero ebyiri cyangwa eshatu kuko ahita agera ku mazi."
Yakomeje avuga ko nyuma y’icyo kibazo cy’ubwiherero umwanda unaterwa ahanini no kuba abaturage batuye mu kajagari n’ubucucike kandi mu mwanya muto ku buryo n’iyo ubwiherero bwa bamwe bwuzuye, bakunze kubura aho bacukura ubundi.
Gusa avuga ko nubwo isuku nke ikirangwa muri ako gace, nk’ubuyobozi, badahwema gukangurira abaturage kugira ubwiherero.
Aka gace kazwi ku izina rya "Bannya he?" gatuwe n’ingo zirenga 2000 kandi abenshi mu baturage bako bari mu rwego ruciriritse.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Nov 06, 2015 Bienvenu Ndacyayisenga Andi makuru 0
Bibiliya irimo byinshi bituburira ku byerekeye kwanduzwa ingeso mbi n’abantu babi. Gutindana na bamwe biyemeje kwishora mu bikorwa byuzuye ibyaha bizadutera gushukwa. Bamwe twirirwana bazadusiga imico yabo. Niyo mpamvu ari ikintu cyangombwa kugendana n’abantu bakunda Imana bakaba barayiyeguriye.
Gerageza guhitamo inshuti imwe cyangwa ebyiri, waba se uzivanye mu bo musengana, bashobora kugufasha kandi bakagutera imbaraga. (Abahebureyi 3:13; 10:24).
Saba inshuti yawe kukwibutsa kubahiriza isaha yo kwiherera , iyo gukora ibikorwa bisanzwe, no kugufasha mu rugendo urimo rugana Imana. Ubasabe niba nawe utabafasha muri iyo gahunda. Ariko ibyo ntibisobanura ko ugomba gutandukana n’inshuti zawe zitaremera ko Nyagasani Yesu ari umucunguzi. Uzakomeze kubabera inshuti no kubakunda.
Gusa bagomba kumenya ko mu buzima bwawe hari icyo Yesu yahinduye kandi ko hari ibyo wakoraga udashobora kongera gukora Saba Imana iguhe uburyo bwo gusangiza inshuti zawe Yesu. 1 Abakorinto 15:33 bagira bati, ” Ntimukishuke:’kubana n’ababi byonona imigenzo myiza.’“
Nd. Bienvenu/Isange.com
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Ikibazo cy’ibicanwa ngo kimaze gufata intera ndende mu mirenge ya Bugarama na Muganza mu karere ka Rusizi, aho bamwe bahitamo gucana inkweto za bodaboda zishaje cyangwa ibice by’amajerikani n’amapine ashaje.
Iki kibazo ngo gifitwe cyane n’abaturiye ikibaya cya Bugarama, bitewe nuko nta mashyamba ahari kandi umubare w’abahatuye wiyongera ku buryo bukabije, inkwi zo gucana ngo zikaba zibona umugabo zigasiba undi.
Bamwe mu baturage bashingira kuri iki kibazo bakabona hakenewe ubundi buryo babonamo ibicanwa, kuko harimo n’ababurara batabuze ibyo bateka ahubwo babuze ibyo batekesha.
Iki kibazo ngo si icya none ahubwo kimaze igihe kirekire kivugwa, bamwe bakavuga ko n’ubuyobozi bushobora kuba bwarakiburiye igisubizo gihamye, kuko ngo umwase umwe w’inkwi ushobora kugera ku mafaranga 1500.
Ni mu gihe agafuka gato k’amakara kagura amafaranga 8000, na yo akarinda kuva i Kantarange mu murenge wa Butare, aho abageraho ahenze cyane.
Banavuga ko ari yo mpamvu usanga bamwe nta ngufu baba bafite kuko ngo batarya ibitera imbaraga byinshi, aho usanga ibyo benshi barya ari ubugari n’isambaza gusa, kuko ngo bidatwara inkwi nyinshi.
Naho ngo nk’ibishyimbo n’imyumbati, ngo ntibiribwa na benshi kuko kubona inkwi zibihisha ngo bisa n’ibidashobokera benshi, bakavuga ko kubera ubucucike, kubona aho utera igiti bigoye, imisozi na yo ihanamye yaho ngo bakaba batayitera amashyamba kuko ari ho bamwe bahinga ibishyimbo n’ibigori.
Nyirangendahayo Placidie, utuye mu kagari ka Gakoni, mu murenge wa Muganza, yabwiye Imvaho Nshya ati:
“Gucana bodaboda si uko ari agashya twungutse mu bicanwa, ahubwo kubera ko hari igihe inkwi zibura burundu, umuntu aragenda akagura udukwi duto batandikira amafaranga 500, agafata izo nkweto zashaje na bwo iyo yazibonye, cyangwa ikijerikani cyashaje akagicamo kabiri, cyangwa igipine cy’igare, akabanzamo twa dukwi hasi akagishyira hejuru.
Byaka nka Lisansi bigateka nibura ibiryo bike, birumvikana ko wa munuko wabyo wumvikana mu biryo ariko turapfundikira cyane ku buryo utumvikana mu biryo cyane, aho kugira ngo abana baburare.”
Mu gihe cy’imvura ho bamwe bavuga ko hari igihe baburara burundu, bagatekera abana icyayi, bagasanga hakwiye kwigwa ubundi buryo bacana butari inkwi cyangwa amakara asanzwe, kuko nk’umukene wakoreye amafaranga 1000 adashobora kubonamo icyo arya n’inkwi zo kugitekesha.
Umukozi ufite ibijyanye n’amashyamba mu nshingano ze muri aka karere, Habineza Valens, avuga ko kugira ngo kariya gace kabone inkwi zihagije bigoye kubera ubuto bw’ubutaka n’ubwinshi bw’abahatuye.
Avuga ko n’ahahari hagenewe guhingwaho ibihingwa byera igihe gito, kuhahinga amashyamba kikaba ikibazo, imirenge baturanye na yo ikaba ifite amashyamba make, igisubizo kirambye kikaba gisaba inyigo ndende kuko bitoroshye.
Kanuma Alpha August 2016
None twagira dute ko iterambere ribarizwa mu mugwa mukuru I Kigali honyine? Abashoboye barasuhuka!
Ubuyobozi bwa Koperative Rebakure Munyamurama_KOREMU, igizwe n’abanyamuryango 350 bahinga ibigori n’ibishyimbo mu murenge wa Murama, mu karere ka Ngoma, buratangaza ko mu mwaka wa 2016 gusa, (...)
Bamwe mu borozi bo mu Kagali ka Ryeru mu Murenge wa Rwempasha mu karere ka Nyagatare, bahangayikishijwe n’igisa n’icyorezo cyateye mu nka zabo zihaka, zikaramburura zenda kubyara. Aba borozi (...)
Ubwo ikigo cy’igihugu gishinzwe imiyoborere, RGB, cyerekanaga igipimo cy’imiyoborere ibereye abaturage n’imitangire ya serivise, bamwe mu bayobozi b’inzego z’ibanze basabye ko ubu bushakashatsi bwajya (...)
Abagize Inteko Ishinga Amategeko umutwe w’abadepite bari mu gikorwa cyo gusura ibikorwa by’iterambere mu karere ka Ngoma, aho bagenzura akamaro byagiriye abaturage, bakanakira ibyifuzo (...)
Ubuyobozi bw’Akarere ka Rusizi bwasabwe gukurikiranira hafi ikibazo cya zimwe mu nyubako zihurirwamo n’abantu benshi zashegeshwe n’umutingitito, nyamara magingo aya zikaba zigikorerwamo kandi (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ubwo abahanzi bagize itsinda rya Urban Boys bataramiraga abakunzi babo mu karere ka Huye mu gitaramo cyo kumurika Album yabo Adam,iri joro ryaranzwe n’udushya dutandukanye turimo no gutakaza agaciro.
Dore udushya twagaragaye muri iki gitaramo
Ku byapa byamamaza igitaramo byari byitezwe ko gitangira saa cyenda z’amanywa ariko abahanzi bagiye ku rubyiniro saa mbiri nabwo hatangira abahanzi bakizamuka b’i Huye. Kimwe mu byababaje abantu ni uku gukerererwa dore ko hari abari binjiye kuva saa kumi n’ebyiri z’umugoroba. Usibye iki kandi icyababaje abantu ni ukuntu bavuga ngo Primus ni umuterankunga mukuru hakabura ikinyobwa na kimwe ahabereye igitaramo dore ko kubona uko wica icyaka byasabaga gusohoka ukajya kugura hanze.
Abantu baje ari benshi ariko bababazwa no gutegereza bitagira ingano
Usibye ibi kandi uburyo abashyushyarugamba bitwaye ku rubyiniro ntibyanyuze abafana kuko wabonaga buri wese yifitiye gahunda ye nta guhuza. Iki gitaramo cyayobowe na Abayisenga Christian ndetse na Bryan umusore ukizamuka muri uyu mwuga.
Ibi byikubiseho kuba hari abahanzi bamamajwe ariko ntibagaragare muri iki gitaramo kimwe n’utundi tuntu twinshi twakibayemo biri mu byagaragaje imitegurire iciriritse y’iki gitaramo.


text:
Abingenzi Gonzague yasohoye indirimbo nshya yise “Yesu aragukunda”
Abingenzi Gonzague ari mu bahanzi bakunzwe kandi afite indirimbo zamenyekanye akaba azwi ku ndirimbo nka Dawidi, Umubiri,...
Kuri uyu wa gatatu tariki ya 26/03/2014, umuhanzi Abingenzi Gonzague yashyize ahagaragara indirimbo nshya yise “Yesu aragukunda” mu kiganiro yagiranye n’agakiza.org, yatangaje ko iyi ndirimbo irimo ubutumwa bwibutsa abantu ko Imana igira neza bakaba batagomba gucibwa intege n’intambara bahura nazo mu isi kuko Uwiteka ari umukozi w’umuhanga.
Abingenzi Gonzague yavuze kandi ko iyi ndirimbo izajya kuri album ye ya kabiri yitegura gushyira ku mugaragaro mu kwezi kwa karindwi uyu mwaka.
Umuhanzi Gonzague akorera umurimo w’Imana mu itorero rya ADEPR Gatenga Umudugudu wa Karambo.


text:
Umuhanzi Bahati Alphonse yifatanije abatuye Umurenge wa Gisenyi kwibuka Jenoside yakorewe Abatutsi muri Mata 1994 , ku nshuro ya 21 . Uyu muhanzi wanaririmbye muri icyo gikorwa cyo kwibuka inzirakarengane zazize Jenoside .
Umuhanzi Bahati Alphonse uzwi cyane mu ndirimbo zihimbaza Imana hano mu Rwanda , mu karere k’ Africa y’Iburasirazuba ndetse no hirya nohino ku Isi , yaririmbye indirimbo nshya aherutse gushyira hanze yise “ NINDE WAHISEMO “.
Muri iki gikorwa cyabaye kuri uyu wa kane , cyabanjirijwe n’ijoro ryo kwibuka ryabaye k’umugoroba wp ku wa gatatu tariki 29 Mata 2015. Ubwo yaririmbaga iyo ndirimbo , Bahati yatanze ubutumwa bugira buti :” Niba tutabwira abana bacu amateka yaranze Igihugu cyacu , twaba tucyubaka k’umusenyi . “ Uyu muhanzi yasabye ababyeyi kubwiza abana babo ukuri ku mateka yaranze u Rwanda kuko usanga bamwe mu babyeyi baba abambere mu guhisha abana ukuri , cyangwa abagize icyo bashaka kubasobanurira , bakagoreka ayo mateka bagamije kwikura imbere yabo no gutinya ko haribyo abo bana bababaza ntibabibonere ibisubizo binyuze.
Aganira n’umunyamakuru w’ibyishimo.com Bahati yatangaje ko iyi ndirimbo ye aherutse no gukorera amashusho , izamufasha mu gutanga ubutumwa ku banyarwanda bari mu gihugu , bagasobanukirwa ingaruka za Jenoside , ndetse no kwamagana buri muntu wese washaka kubacamo ibice , abigisha urwango.
Bahati yakomeje atangaza ko mu gihe abanyarwanda bacyibuka Abatutsi bazize Jenoside , nawe ateganya kuzakora igikorwa kimwe muri iyo minsi ijana , bityo icyo gikorwa kikazagirira akamaro abarokotse Jenoside mu buryo bwo gusana umutima ndetse n’ivugabutumwa rinyuze mu mirimo y’amaboko.
Kuri Bahati Alphonse , ngo yifuza ko bimukundiye yazenguruka igihugu cyose aririmba iyi ndirimbo ye yise “ NINDE WAHISEMO “ , agamije gukangurira ababyeyi kubwiza abana babo ukuri .
Niba nawe ushaka kuduha inkuru cyangwa igitekerezo cyawe , haba ku nkuru twabagejejeho , inkuru ziri mu matorero ,abahanzi ,abakozi b’Imana batandukanye ,… twandikire kuri : info@ibyishimo.com.Komeza kuba ijisho rya rubanda ukoresheje ibyishimo.com . Imana iguhe umugisha.
REBA AMASHUSHO Y’INDIRIMBO NSHYA YA BAHATI ALPHONSE YISE ” Ninde wahisemo “
Kanda hano Ukomeze udukurikirane kuri Facebook yacu maze uhite ukora Like bizajya bikorohera guhita ubona amakuru yacu muburyo bwihuse
RENE — HUBERT
20,001 total views, 1 views today